G7aren goi-bilera 2021: zazpiko taldearen azken ordukoa gaur | EiTB Gai interesgarriak\nG-20aren bilera Erroman hasi bezperan, lehen protesta ekitaldi baketsuak egiten hasi dira\nLehen protesta ekitaldi baketsuak egiten hasi dira, hirian aparteko segurtasun neurriak nabari diren bitartean. 6.500 polizia agente eta soldadu izango dira kaleetan, goi-bilera liderrek lasaitasunez egin dezaten.\nOsasun krisiari aurre egiteko estrategiez aritu dira G7aren goi-bileran\nCcovid-19aren txertoaren banaketa masiboaz, ekonomia suspertzeaz eta kudeaketa sistemak berritzeko akordioez aritu dira gaur mundu mailako agintariak, G7aren goi-bileran.\nProtestak G7ko goi-bileraren lehen egunean\nManifestaldiak eta protestak izan dira klima aldaketaren kontrako borroka aintzat hartzeko eskatuz. Covid-19aren kontrako txertoen patenteak askatzeko ere eskatu dute.\nHasi da G7a, pandemia hasi zenetik egingo den lehenengo nazioarteko goi-bilera handia\nKoronabirusa eta klima aldaketaren aurkako borroka izango dira eztabaidagai nagusietako batzuk, eta tartean egongo da Joe Biden AEBko presidentea, bere lehenengo bidaian.\nGaur hasiko da G7aren bilera Erresuma Batuan\nEuropako estatu boteretsuenek eta AEBk indarrak batu nahi dituzte pandemiaren eta klima aldaketaren aurka. Horretaz gain, Txina eta Errusiari ere aurre egin nahi diete.\n"Garrantzitsua da, mundu osoari eragin diezaioke zerga-arau honen akordioak"\nJoseba Barandiaran ekonomilariak dio G7ak lortutako akordioaren arabera, enpresa teknologikoek salmenta egiten duten lekuan ordainduko dutela %15eko zerga. G20ak onartzeko ez du arazorik aurreikusten.\nEspainiak, Alemaniak, Frantziak eta Italiak, goi-bilera hasi baino ordu batzuk lehenago, gutun bat sinatu dute, nazioarteko zerga sistema berri baten alde agertzeko.\nIsuna, Biarritzeko G7aren aurkako protestetan emakume bat zauritu zuen poliziari\nIrailaren 17an, Biarritzeko G7aren kontrako manifestazioan, matrailean hiru haustura eragin zizkion pilotakada batek Lola Villabrigari.\nG7an atxilotu zituztenen aurkako epaiketak hasi dira Baionako Auzitegian\nBart, 17 lagun pasa dira epailearen aurretik eta urte bukaerara arte hainbat saio egingo dira. Bestalde, dendariak pozik azaldu dira Frantziako Gobernuak gailurrak eragindako kalteak ordainduko dituelako.\nG7aren ostean, Ezpeletako produktuen ospea handiagoa da\nEzpeletako piperren ospea handiagoa da G7ko agintarien emazteek bertara egin zuten bisitaren ostean. Honez gero, merkatariak pozik daude honek sortu duen oihartzunarekin.\nGalera ekonomikoak izan arren, hautetsiek argi dute G7ak onurak ere ekarriko dituela\nKomunikazio digitalean adituak diren Biarritzeko bi kazetarirekin egon gara G7ko goi-bilerak ekarri dituen onurak eta desabantailak zeintzuk izango diren ikusteko.\nG7aren kontrako protestetan atxilotutako pertsonak askatzeko eskatu dute Donostian\nEhunka lagunek G7aren protestetan atxilotutako pertsonak askatzeko eskatu dute Donostian egindako manifestazio batean.\nParisek ez du argitu nola banatuko dizkien kalte-ordainak Lapurdiko merkatariei\nFrantziako gobernuak ez du oraindik argibide zehatzik eman, baina Ipar Euskal Herriko hautetsiek laguntza eremu osoan banatzea eskatzen dute, ez Biarritzen soilik.\nMacronek bere 'irainak' erretiratuko balitu, Bolsonarok G7aren laguntza onartuko luke\nAzken egunotan Macronekin izandako pultsuari eutsi dio Bolsonarok, eta munduko herrialde aberatsenek eskainitako diru-laguntza baztertzeko prest dagoela iradoki du.\nAEBko Armadako hegazkinak Trumpen helikopteroa jaso du Hondarribiko aireportuan\nAEBko Armadako hegazkin erraldoia itzuli egin da joan den asteartean ekarri zuen materiala eramatera. Tartean “Marine one” Trump presidentearen helikopteroa jaso du.\nTrumpek G7aren datorren goi bilera bere jabetzetako batean egin nahi du Miamin\nTrumpek esan zuenez, lur sail handiak ditu, eraikin dotoreak, bakoitzean luxuzko 50/70 gela, bista onak, aparteko bilera gelak eta sekulako jantokiak.\nBiarritz egunerokotasuna berreskuratzen ari da\nLehengora itzultzen hasi da Lapurdiko hiria atzo arratsaldetik. Aireportua ireki dute, tren geltokia ere bai eta jende “arrunta” dabil kalean.\n'Protestetan bortizkeriaren irudia ateratzea saihestu dugu'\nEñaut Aramendi, G7 kontragailurreko bozeramailea, Faktorian izan da.\nG7 Ez! plataformak protesta deitu du Donostian atxilotutakoak aske uzteko eskatzeko\nManifestazioa bihar izango da Donostiako Boulevardean (19:00etan). Guztira, 90 pertsona atxilotu ditu Frantziako Poliziak, eta horietatik 39 aske utzi ditu.\nAsteburuan Biarritzen bildu diren estatuburuek eta buruzagiek adierazpen bateratu baina labur bat kaleratu dute astelehen honetan\nG7ren aurkako protestetan atxilotutakoak aske uzteko eskatu dute Irunen\nOraindik atxilotuta daudenak askatzeko eskatu du Sare Antifaxistak Irunen egindako elkarretaratze batean.\nZortzi kilometrotako ilarak sortu dira Biriatuko muga kamioirentzat ireki dutenean\n18:00etan Biriatu behin-betiko ireki dute eta 8 kilometrorainoko ilarak ikusi ditugu Lapurdi eta Gipuzkoa arteko mugan.\nG-7ko goi-bileraren amaieran, Emmanuel Macronek eta Donald Trumpek prentasurrekoa eman dute: bata aurtengo bileraren antolatzailea den aldetik eta bestea datorren urtekoarena.\nBiarritz erdiguneko lokalek asteburu penagarria izan dutela diote\nBiarritz erdiunean, egunotan poliziak eta kazetariak ikusi dira gehien. Abuztu betean normalean turistek duten lekua hartu dute.\nG7aren gailurrak bi eredu kontrajarriren desberdintasuna irudikatu duela ohartari dute plataformek.\nDonald Trumpek G7an zehar muturtura eta haserre itxura erakutsi du\nBoris Johnsonekin izandako aurrez aurrekoa salbuespena izan da. Trump lasai eta irriberretsu ikusi ahal izan dugun une eskasetako bat da.\nKlima aldaketa, Iran eta Amazonia, G7ko gaurko bileretan\nKlima aldaketaz hitz egin dute gaur Biarritzen G7ko kideek, baina Donald Trump ez da bertan izan. AEBko presidenteak argi utzi du, beste behin ere, gaia ez zaiola interesatzen.\nGuztira, 'gutxienez 100 lagun' hartu dituzte atxilo ostiraletik, goi-bileraren kontrako plataformek jakinarazi dutenez.\nOstiraletik atxilotutako 88 manifestariren askatzea eskatu dute ehunka pertsonak\nIstiluen ondoren, Baionako zubiak itxi ditu Poliziak. Igandean hiru atxiloketa izan dira Lapurdiko hiriburuan. Guztira, 88 pertsona atzeman dituzte asteburuan.\nMohamad Yavad Zarif, Irango Atzerri ministroaren bisita ezustekoa izan da Biarritzen. Guztiak daude ados Teheranek ezin duela arma nuklearrik izan, eta eskualdearen egonkortasuna bermatu behar dela.\n38 pertsona atxilotu ditu poliziak Baionan izandako istiluetan\nG7aren aurkako manifestazioan izan dira istiluak. Helburu biolentoekin antolatutako bilkuretan parte-hartzea, arma bezala erabil daitezkeen objektuak izatea, aurpegia tapatzea… egotzi zaie.\nMundu osoko 3.000 kazetari ari dira Biarritzetik gailurraren berri ematen\nBost kontinenteetako kazetariak daude Biarritzen, G7ko goi-bileraren berri mundu osoari ematen. Euskal gastronomiak kazetarien gunean ere leku garrantzitsua dauka.\nG7ko agintarien emazteak Ezpeletan izan dira goizean zehar\nG7ko buruzagieen bikoteak Ezpeletan pasa dute goiza. Bertako pilotariekin ere izan dira, ardoa dastatu, herria ezagutu... eta bukatzeko, Arnaga etxean egin dute bazkaria.\nLehen lan saioan agenda estrategikoa eta segurtasuna izan dituzte eztabaidagai, baita munduko ekonomia ere. Nazioarteko merkataritzan tentsioak apaldu behar direla nabarmendu du Macronek.\nG7ko goi-bileraren bigarren eguna Biarritzen\nBatzarrak aurrera doaz, G7ko goi-bilkuraren bigarren egunean Biarritzen; eta buruzagien bikotekideak Ezpeltan pasa dute goiza. G7aren aurkako protestak ere gero eta gehiago dira.


Getxo - Ingurumena eta mugikortasuna - Animaliak - Kontzientziazio kanpainak\nGetxoko Udaletxetik, herritar guztion bizi-kalitatea laguntzen duten hainbat ekimen bultzatu ohi ditugu behin baino gehiagotan. Eta ekimen horiek harrera ona izaten dute getxotarren aldetik, gure udalerriari bizileku hobe bat izaten laguntzen diote eta.\nEtxe-abereak antzutzearen aldeko kanpaina\nKanpaina berri honekin, ahal duzun neurrian lagun diezaguzula eskatu nahi dizugu, zure laguntzarik gabe ezinezkoa izango bailitzateke bere azken burura eramatea.\n"Etxe-abereak antzutzearen aldeko kanpaina" deitu diogu, zure maskotak antzutzeak ekarriko dizkizun abantailak aipatzen ditu. Horrez gain, hainbat mito faltsuri buruzko erantzunak ere aurkituko dituzu; esate baterako, antzututako animaliak gizendu egiten direla, nagi bihurtzen direla, edota beren izaera alaia galtzen dutela. Eta bestalde, antzutzearen hainbat abantaila ere bai: araldiaren ondorio gogaikarriak borrokatzen dituela, emeei minbizia jasateko arriskua gutxitzen diela eta txakur arrei, berriz, beste arren kontrako agresibitatea moteltzen diela, besteak beste.\nArazo horien aurrean lor daitekeen konponbide bakarra, etxe-animalien jabe guztien arteko lankidetzan dago. Eta beraz, zure laguntzan. Zure erantzukizunpean dauzkazun laguntzako animaliak antzutuz, alegia.\n"Kaleak kakanahasteak zigorra dakar. Jokatu erantzukizunez"\n"Kaleak kakanahasteak zigorra dakar. Jokatu erantzukizunez" lelopean, gune publikoetan utzitako txakurren gorozkiek eragindako arazoei buruzko kontzientzazio kanpaina abiarazi du Getxoko Udaleko Ingurumen Sailak.\nGune publikoetan utzitako txakurren gorozkiak osasun publikoko arazo larria bilakatu dira azken urteotan. Gaixotasunak kutsatu ez ezik, hiritarren segurtasun fisikoa arriskuan jartzen dute, erorikoak eta irristaketak eragin ahal dituztelako. Halaber, garbitzaileek eta lorezainek prestatutako zerbitzuaren kalitatea zaildu, euren lana desatsegin bihurtu eta Getxoko izena kaltetzen dute gorozkiek.\nGorozkiak kaleetan uzteak Getxoko izena kaltetzen du eta 900 eurora arteko isunak dakartza.


Hogeita hamar bat euskal enpresa, munduko liderrak beren sektoreetan - SPRI\nHogeita hamar bat euskal enpresa, munduko liderrak beren sektoreetan\nTxosten baten arabera, merkatu-nitxoak lideratzen dituzten Euskadiko enpresen kopurua Alemaniako edo Suitzako kopuruetatik hurbil dago biztanle-kopuruari dagokionez\nTxostena Orkestra-Lehiakortasunerako Euskal Institutuak argitaratu berri du\nGuztira, 35 euskal industria-enpresa munduko liderrak dira beren merkatu-segmentuetan. Kopuru honen arabera, Euskadik nazioarteko merkatu-nitxoak lideratzen dituzten 14 konpainia ditu batez beste milioi bat biztanleko. Datu horri esker, Euskadi Alemania, Suitza eta Austria bezalako herrialdeen batez bestekotik hurbil kokatu da.\nHalaxe islatzen da Orkestra-Lehiakortasunerako Euskal Institutuak SPRI enpresa-garapenerako euskal agentziaren laguntzaz argitaratu berri duen txosten batean. Bertan, 2015ean plazaratutako lehiakortasunari buruzko azterlan baterako egindako ikerketak aztertu eta eguneratu dira.\nAzterlan horretan identifikatutako hogeita hamar bat enpresen artean, honako euskal konpainia hauek daude: Alcorta Forging Group, Arteche, Bellota, Copreci, Credeblug, Danobat, EGA Master, Euskal Forging, Fagor Automation, Fuchosa, Goizper, Graphenea, Indar Electric, Irizar Forge, Lantek, ONA, Orkli, Pasaban, Progenika, Ramondin, Rivercap, Salto Systems, Sener eta Tubacex.\nAgirian adierazi denez, munduko lidertzat sailkatu diren euskal enpresa gehienak besteren zerbitzuko ekoizpen-ekipamenduetan, prozesuetan eta teknologietan edota besteren amaierako produktuetan espezializatuta daude, 51 eta 100 milioi euro bitarteko fakturazioa dute urtean, 50 herrialde baino gehiagotan saltzen dute eta haien fakturazioaren % 80 esportazioei lotuta dago.\nNazioarteko merkatu-nitxoen liderrak delako izendapena (INML, ingelesezko laburduraren arabera), ondo definitutako segmentuetan jardun eta merkatu-kuotaren arabera kontinente edo mundu mailako lider bihurtu diren enpresei dagokie.\nHorrelako enpresak 1., 2. edo 3. postuan kokatuta daude mundu mailan kudeatzen duten merkatu-nitxoan edota 1. postuan Europa mailan, segmentuko merkatu-kuotari dagokionez, eta kanpoko merkatuetarako orientazio sendoa dute, gutxienez ekoizpenaren % 50 atzerriko salmentetara bideratzen dutelarik. Gainera, 1.000 milioi euro arteko urteko fakturazioa dute eta haien jarduera nagusiak B2B merkatuak ditu ardatz.


VICTIMAS Y MARTIRES DESPIERTAN NUESTRO MORTAL LETARGOBIKTIMEK ETA MARTIRIEK GURE LOZORROTIK ESNATZEN GAITUZTE - Foro Gogoa\nKokalekua: Aita Jesuiten Areto Nagusia. (Bergamín kalea 32 zenb.).\nHizlaria: Sobrino Jon\nLaster 25 urte beteko dira Mons. Romero hil zutenetik eta, duela gutxi, 15 urte bete dira Ignacio Ellacuría eta bere lagunak, Julia Elba eta Celina langileekin batera, hil zituztenetik. Bi urteurrenak eta euren esanahi sakona ospatzeko Jon Sobrino, nazioarte mailan dagoen Askapen Teologiaren egile sendoenetako bat, Iruñera etorriko da.\nEta aipatutako bigarren urteurrena dela eta, Sobrinok bere azken lana aurkeztuko digu: “Cartas a Ellacuría” (1989-2004)”, TROTTA argitaletxeak prestatua. Jon Sobrinok, bere lagunen heriotzaren urteurrenean, San Salvador-eko UCAko kaperan urtez urte irakurri dituen gutun irekien edo homilien bildumaz osatzen da edukia. Lan horrek Ellacuría-ren pertsona aztertzen du gehienbat, bere izaera gizatiarra eta kristaua, ezkutatuenetatik hasita –Jainkoarekiko eta Jesusekiko zuen fedea-, baina, halaber, harengan esanahi berezia izan zuten errealitate ikusgarriei kasu berezia eginez,: “Pobreen Eliza, pobreziaren zibilizazioa, Romero Apezpikua, martiriak, […], justiziaren alde eta injustiziaren kontrako borrokaren funtsezko arazoa, egiaren alde eta gezurraren kontrakoarena, askatasunaren alde eta zapalketaren kontrakoarena, biziaren alde eta heriotzaren kontrakoarena”. Eta Jonek zera gehitzen du: “erraz iduri dezake baina, ene ustez, bai adimenak eta bai praxiak hartu behar zuten norabidea argitu zigun. Edonola ere, gai horiek Ignacio Ellacuriaren oinordetzarik jatorrenean daude. Eta uste dut oraindik ere guztiz beharrezkoak direla”.


4 urte osasun-txartelik gabe | Consumer\nEspainian 800.000 etorkin baino gehiago daude osasun publikotik kanpo\nEgilea: ecamunas 2016-ko irailak 16\nDuela lau urte, osasun-txartela kendu zitzaien Espainian bizi ziren ehunka mila emakumeri eta gizoni. Gaur egun, Medicos del Mundo GKEak salatzen du azken lau hilabeteetan osasun publikorako sarbidea ukatu zaiela haurdun dauden 14 emakumeri, 35 adingaberi eta asiloa eskatzen duten hiru pertsonei. Horrez gain, larrialdietan 20 gorabehera erregistratu dira, eta horietan ere asistentzia ukatu edo faktura fakturatu zaie. Artikulu honetan, osasun-sistematik kanpo zein pertsona geratu diren, autonomia-erkidego batzuek gaur egun eskatzen dituzten baldintzak eta bertaratze-falta hori bizi izan duten pertsonak aipatzen dira.\nDuela lau urte, 2012ko irailaren 1ean 16/2012 Errege Lege Dekretua sartu zen indarrean. Errege lege-dekretu horren bidez, osasun-txartela kendu zitzaien Espainian bizi ziren ehunka mila emakumeri eta gizoni, eta ordura arte zuten eskubidea zuten.\nGobernuak egoera irregularrean dauden etorkinak osasun-sistematik kanporatzea ezarri zuen\nGobernuak horrela ezarri zuen immigranteak egoera irregularrean egotea sistemaren bazterretara, aldez aurretik eztabaida sozialik eta parlamentariorik egin gabe, eta hori guztia Estatuko Osasun Sistemaren iraunkortasun-argudio batzuk aipatuz, eta horiek, gaur egun, ez dira frogatu hartutako neurriak justifikatzen dituen txosten ekonomiko baten bidez.\nNazioarteko eta Europako giza eskubideak zigortu arren, Gobernuak ez du zuzenketarik egin. Gainera, frogatuta dago osasun-sistemarako merkeagoa dela larrialdi bidez egoera irregularrean dauden pertsonei asistentzia normalizatua ematea.\nEragindako pertsonak eta urratutako eskubideak\nLau urte geroago, ondorioak dramatikoak izaten jarraitzen dute. 16/2012 LED (EIHEB) salaketa- eta erresistentzia-sareak dokumentatu duenez, 2014az geroztik 2.496 pertsona dira kaltetuak. Azken lau hilabeteetan 388 etorkinek hartu dute parte, besteak beste, hiru minbizi-kasu, lau gaixotasun kardiobaskular, 13 diabetes, zazpi hipertentsio, GIB zortzi, endekapenezko gaixotasunen bat, heriotza eragin dezaketen gaixotasunen sei edo buruko gaixotasun larrien bost.\nErrege Lege Dekretua indarrean sartu zenean, adin txikikoekin, emakume haurdunekin, salerosketaren biktima eta asilo-eskatzaileekin eta beste larrialdi batzuekin salbuespenak kontuan hartzen ziren arren, kolektibo horientzako gutxieneko asistentzia urratu egin da. Lau hilabeteko epe laburrean, osasun-sistemara sartzeari uko egin diote 14 emakume haurdunek (120 urtetik aurrera), 35 adingabek (2014tik aurrera) eta asilo-eskatzaileen kasuan (13, 2014az geroztik). Era berean, larrialdietan 20 gorabehera kontabilizatzen dira (299, 2014az geroztik), horiek fakturaziora joaten ez diren bitartean.\nMelilla da osasun-eskubideen urraketa gehien jasaten ari den hiria; izan ere, jende migratzaile asko eta jende asko ibiltzen da kalean, eta kalean bizi dira, arreta-zentrorik ez dagoelako. Bakarrik dauden adin txikikoen kasuan, osasun-zentroetan arreta ukatzen zaie polizia bat etorri arte; horrek beldurra sortzen du, eta horietako askok ihes egiten dute osasun-laguntza jaso gabe.\nHildako etorkin baten semeak 10.000 euroko faktura jaso zuen\nGainera, kasu batzuetan arreta ematen da, eta fakturaren kostua ezin da onartu. Hala gertatu zitzaion paziente immigrante baten semeari. Nafarroako Ospitaletegiko Zainketa Intentsiboetan hainbat egunetan sartu eta gero hil zen, eta gero 10.000 euroko faktura jaso zuen.\nEz dira bakarrik zifrak, izen-abizenak dituzten pertsonak dira eta ez dira osasun-zentroetan artatzen. Medicos del Mundo erakundeak jasotako testigantzen artean, Carolina González, 35 urteko espainiarra, kasu batzuk daude; izan ere, haien haurtxoak ez zuen arreta eskaini nahi, ez zutelako osasun-txartelik eta Ekuadorretik etorri.\nOsasun-erreformari aurre egiteko, autonomia-erkidegoek neurriak, jarraibideak eta dekretuak onartu zituzten kaltetutako pertsonei laguntzeko neurriak, jarraibideak eta dekretuak onartu zituzten (Gaztela eta Leon, Errioxa eta Ceuta eta Melilla izan ezik), eta baldintza batzuk bete zituzten. Arazoa da administrazio-eskakizunak betetzea zaila dela pertsona horietako askorentzat. Eskatzen zaizkien baldintzetako batzuk:\nErroldatuta egotea. Hori ezinezkoa da etxerik gabeko pertsonentzat, nortasun-agiririk gabe edo denbora gutxi daramatenentzat Espainian.\nEuropar Batasuneko herritartasuna duten eta aldebiko hitzarmenak dituzten herrialdeetatik (Andorra, Brasil, Txile, Maroko, Peru eta Tunisia) datozen pertsonei laguntzeko eskubidea ez esportatzeko ziurtagiria izatea. Baina kostuak kontsulatuen bidez bideratzeko kostuak edo ezintasunak zaildu egiten du horiek lortzea.\nFamilia berriro elkartzeko egoera egiaztatzen duen dokumentazioa. 2014. urtetik 59 kasu daude osasun-egoera ahula duten adineko pertsonen kasuan, eta asistentzia ezinbestekoa da eta osasun-txartela ukatzen zaie.\ninmigrantes-eu migrantes-eu osasuna


Goierriko saskibaloi familiaren 50 urteko historia, liburu batean bildua | Otamotz\nGoierri Kirol Elkarteako saskibaloi sailaren 50 urteko historia biltzen duen liburua aurkeztu dute gaur eguerdian Zumarragako Zelai Arizti aretoan: Goierri 50 urte saskibaloian (1969-2019). Kerman Garralda Zubimendia Goierriko Hitza egunkariko kazetariak ondu du liburua, klubeko hainbat kideren laguntzarekin. Egilearekin batera, Javier Garcia de Andoin Goierri KE-ko presidentea, Jon Pol Agirre saskibaloi saileko arduraduna, Jose Luis Esnal saskibaloi sailaren sortzailea, Paco de Miguel 50. urteurreneko ekitaldien koordinatzailea, eta Zumarragako eta Urretxuko udal agintariak izan dira, Rosa Maiza alkateordea eta Jon Luqui alkatea, hurrenez hurren.\nKerman Garraldak eskerrak eman dizkie Goierri saskibaloikoei liburua idazteko aukera emateagatik. Nabarmendu du sei ataletan banatu dutela liburua: “Hamarkada bakoitzari atal bana eman diogu, eta seigarrena emakumezkoen saskibaloiari”. Kazetariak adierazi du liburua “jokalarien oroitzapenen bilduma bat” dela, eta eskerrak eman nahi izan dizkie haien testigantza ematera animatu dira guztiei. “Liburua idaztea talde lana izan da, eta saskibaloia bera ere talde lana da”. Era berean, gazteak animatu ditu saskibaloian jokatzera eta klubean ardura postuak hartzera, “saskibaloiari jarraipena emateko”\nGaur egun, 242 jokalari\nGarcia de Andoinen esanetan, gaur egun Goierri saskibaloiak 20 talde ditu, 10 neskenak eta beste 10 mutilenak. “Guztira 242 jokalari daude, 114 neska eta 128 mutil”. Sorrera garaiko kontuak aipatu dituena Jose Luis Esnal izan da: “Orain dela 50 urte dena zen ezberdin, egoera politikotik hasita. Zailak izan ziren hasierako urte haiek. Inork ez zuen saskibaloian jokatzen, eta “maritxuen kirola” zela behin baino gehiagotan entzun behar izan genuen. Goierri ere “y grekoarekin” jarri beharra zegoen, eta jokatzera ez ginen Urretxura joaten, Villarreal de Urrechuara baizik”, bota du, ingurukoen irribarreak sorraraziz.\nLiburuan Urretxuko eta Zumarragako gaur egun alkateak azaltzen direla esan du, baina Ramon Maiztegi Urretxuko alkate izandakoari aipamen berezia egin dio: “Frontoian jokatzen hastea asko kosta zitzaigun, pilota zen nagusi orduan, eta hura izan zen garaiko jauntxoei aurre egin ziena”. Goierri saskibaloia “familia baten modukoa” izan zela nabarmendu du, eta jende askoren lanari esker iritsi dela kluba iritsi de lekura. Falta diren guztiak gogoan izan ditu, eta daudenei animoak eman dizkie aurrera jarraitzeko. Pasarte eta bitxikeria gehiago kontatzeko tartea ere hartu du Esnalek aurkezpenean.\nGoierriren historian 700 lagun\nUrteurreneko ekitaldien koordinatzaile Paco de Miguelek kontatu du 2018ko uztailean hasi zirela lehen bilera egiten, eta orduan bururatu zitzaiela liburu bat egitea. Garraldari eskerrak emateaz gain, De Miguelek nabarmendu du Anton Rodriguezengatik ez balitz liburua ez zela kalean egongo. “Goierriren saskibaloiaren historia ibilitako 700 lagunak liburuan azaltzea gustatuko litzaiguke, baina ez dira denak azaltzen. Denok familia handi bat gara”. Klubaren mugarri izan diren garaiei errepaso egin ondoren, datorren larunbatean egingo dute 50. urteurreneko bazkarirako izena emateko deia egin du. “Oraingoz izena eman duen gazteenak 35 urte dauzka, eta gazteagoek ere parte hartzea nahiko genuke”. Liburua argitaratzeko laguntza eman dieten erakunde eta enpresei ere eskerrak eman dizkie De Miguelek.\nBi udalerrien onurarako\nRosa Maiza Zumarragako alkateordeak Goierri saskibaloiak izan duen bilakaera goraipatu du, eta hori guztia jende askoren ahaleginarengatik gertatu dela nabarmendu du. Zumarragako Udalak kluba babesten eta gauzak errazten jarraituko duela nabarmendu du. Jon Luqui Urretxuko alkateak adierazi du Goierri saskibaloiaren familiak bi udalerriak “hobeak” izatea ahalbidetzen duela, eta bi herrien alde egiten duen lana “ikaragarria” dela, “kirolaren bidez gazteei hainbat balio transmitituz”.\ngoierri saskibaloia 50 urte liburua\nKadete mailako neskak, Euskal Ligara 0


Uda ostean, ordena barriro - bizkaie.biz\nUda sasoian, kanpoan sua egin eta erreta preparautako arrain eta okelak be ez geunkez ahaztu behar, eta eguraldiak hainbeste laguntzen ez deuskunean be geure etxeetan, bigarren platerak erreta jateko ohitura onari eutsi beharko geunskio.\nUdagoiena sartzen doanean, egunak freskotxuagoak izango dira, eta orduan ezin hobeto sartuko jakuz lekaleak. Ez ahaztu astean bizpahiru bider jatea komenidu dala.\nUdan izan dogu bai gehiegikeriatxu batzuk egiteko aukerea eta orain, ostera, jateko kontuetan, erregulartasunak eta orekeak emoten dauen ongizateaz be disfrutau daigun.\nAurtengo irailak joandako hilebeteek baino uda antz handiagoa badauka be, hil honen 21ean udea amaitutzat emongo dogu, eta iluntze freskoak, goizeko leiak eta goizago heltzen dan gauak be hori gogoratuarazoten deuskue.\nHonenbestez, joan jaku uda sasoia, eta batzuk argaltxuago bueltauko zinien oporretatik, beste batzuk loditxuago, besteren batzuk depresinoagaz...; udan errazagoa da janariagaz 'lizentzia' gehiago hartzea, garagardao edo ardao tragotxu batzuk gehiago edatea, nonora bagoaz sarriago otartekoak jatea, izozki tentagarriak probetea eta bestelako 'pekatu' batzuk egitea. Hori ondo dago, oporraldietan hain zorrotz ez jokatzea, danoi jatorku ondo, gehiegizkoa ez dan bitartean. Beraz, uda partean janari kontuan seguruenik trankilago ibili garan ezkero, hasi gaitezan oraintxe barriro be ohiko ordenean sartzeko pausuak emoten.\nOhitura onak ez galdu\nOraindino eguraldia epela danez, udan bitamina, mineral eta zuntzez beteta jan doguzan entsalada freskoakaz jarraitzea oso ideia ona da, oraindino gure soloetan barazki freskoak dagoz eta. Gogoratu, barazki gordinek euren bitamina kopurua oso-osorik mantentzen dabela. Elikagaiak suetean preparetan doguzanean, beroaren eraginez bitaminak galdu egiten dira neurri handi baten. Eragin hau uretan disolbagarriak edo bitamina 'hidrosolubleak' deitzen diranetan pasetan da, C bitamina eta B multzoko bitamina guztiakaz hain zuzen (eta eragin txikia dauka koipetan disolbagarriak edo 'liposolubleak' diran bitaminetan: A,D,E eta K bitaminetan). Hau dala eta, ortuariak egosten doguzanean, gomendagarriena izango da egositako ura, hau da, saldea be edatea. Badakizue orduan: sasoi honetan gure soloetan dagozan porru, azelga, kalabazin eta bestelakoakaz, porrusaldea, azelgak arrozagaz, pistoa eta gura dozuezan konbinazinoak egin eta beti janariotako saldea hartu, modu horretara bitamina gehiago hartu ahal izateko.\nSasoi honetan hain ugari dagozan piper berde eta gorriak, bai entsaladetan gordinik, oriotan prijiduta edota erreta jan geinkez. Piperrak oso kaloria gitxi daukaz (100 gramutan 20 kilokaloria inguru) eta C bitamina ugari. Piperrak preparetako erabilten dan orioaren arabera, piper prijiduak edo piperrak saltsan jaterakoan kaloria ugari hartu geinke; horregaitik, gure elikaduran kaloria gehiegi eta koipe gehiegi hartu gura ez badogu behintzat, piperrak kozinetako erabilten dogun orio kopurua murriztu edo orio askogaz preparautako piper askorik ez jan.\nFrutea eta frutu sikuak\nFrutea be gordinik jaten dogu, eta irailean ganera oraindino arbolatik batu barri dago; horregaitik, sasoi honetan be nutriente edo mantenugai ugari izaten dabe, hau da, bitamina, mineral, ur, zuntz eta azukerea (fruta muetearen arabera, azukera kantidade handiagoa edo txikiagoa eukiko dau). Frutea arintxu galdu edo usteltzen jakulako, larregi daukagulako edo guztia jan ezin dogulako sagar konpota, madari erreak, melokotoi egosiak eta antzekoak egitea erabagiten badogu, ortuari egosiagaz pasetan dan moduan, uretan disolbagarriak diran bitaminen kopurua gitxitu egingo da, eta horregaitik gomendagarria da konpotetako ura be hartzea. Fruta egosi edo erreak azukereagaz gozotuta preparetan badozuez, egunean zehar azukeradun elikagai gitxiago hartuta orekatu beharko zeunkie dietea. Gogoratu, dieta orekatua lortzeko bidea: alde batetik sartzen badogu, bestetik kendu. Egunean, 3-4 koilarakada txiki azukera hartuta, 40 gramo inguru, nahikoa da kasurik gehienetan. Azukerea gozogarri moduan erabiltea gustetan ez bajaku be ez da ezer pasetan, gozagarri hori ez dalako biziteko ezinbestekoa.\nBerez azukera ugari daukien sasoi honetako fruta bi ikoak eta mahatsa dira, eta ugaritasun horren ondorioz kaloriatan be aberatsak dira. Bai ikoek eta bai mahatsak, 100 gramotan 80 kilokaloria inguru daukiez, hau da, kantidade bikotxa ganerako frutakaz konparauta; egunean zehar 2.000-2.500 kilokaloria jan behar doguzala kontuan hartuta, neurria hartzen jakin ezkero arazo barik jan geinkez. Hori bai, fruta mueta honeekaz kontu handia izan beharko leukie osasun arazoakaitik janarietako azukera kantidadea jagon behar daben lagunek.\nUda sasoiaren amaieran batzen dira frutu sikuak be, eta bazter askotan ikusi geinkez baserritarrak saku bete urretx batuta; laster hasiko dira intxaurrakaz be. Frutu sikuak koipetsuak dira, aberatsak osasunerako onak diran koipe asebakoetan; halan da guztiz be, gogoratu frutu sikuen erdia inguru koipea dan ezkero, egunean jaten dogun beste koipe guztiagaz orekatu behar geunkela.


CulturalBox bideoteka birtuala | Kulturagara\nInterneten erabilgarri dauden bideoklipez osatutako katalogo zabala jarri nahi izan dute kulturako profesionalen eskura. Aipatutako bilatzaileari eta sailkatze lanari esker, modu errazean aurkitu ahal izango ditugu hausnarketak, esperientziak nahiz praktika onak. Interesa duten kulturako profesionalekin, ikasleekin edota adituekin edukiak modu libre batean partekatzeko aukera eskaini nahi izan dute.\nEmunekoon iritziz Kulturagara-ko Interesgarriak atalean jasotzeko erreferentzia polita.\nIruñeko bizitasun kulturalaren aurrerapena »\n« Zertarako idatzi kultura plan bat?


October 2018 - Page 2 of 3 - Txistulari\nDanbolin eta atabal master class-ak antolatu ditu Aikok\n19 October, 2018 17 March, 2020 txistulari\nAiko-taldeak 4 master class antolatu ditu Vicent Zaragoza, Sabin Bikandi eta Asier Garcia musikariekin. Bilbon, Iruñean, Errenterian eta Gasteizen izango dira saioak. Aurrez izena eman beharra dago, dohainik izango delarik. […]\nTxisturako konposizio lehiaketak nazioarteko txapeldunak ditu\n18 October, 2018 17 March, 2020 txistulari\nBigarren Txistu Konposizio Lehiaketako irabazleak jakinarazi berri ditu epaimahaiak. Sariak Vienara (Austria) doaz, Francisco Dominguez Robles espainiarrak lehen saria eta Otto Wanke austriarrak bigarrena eskuratu baitute. Euskal Herriko Txistulari Elkarteak […]\n[BIDEOA] Sagasetari omenaldia Urdiainen\n17 October, 2018 17 March, 2020 txistulari\nIrailak 15, Euskal Herriko Txistulari Elkarteak urrezko domina eta omenaldia eskaini zizkion Migel Anjel Sagasetari. Urdiainen burututako ekitaldien irudiak dira honakoak. Bideoa Topatu.infok Euskal Herriko Txistulari Elkartearentzat egindako lana da. […]\n20 urte Atarrabiako Txistularien Alardeak, Ismael Yague gidari\nUrriak 14an ospatu zen Atarrabiako 20. Txistularien Alardea. Hogei urteotan zuzendari eta buru Ismael Yague izan du kontzertuak. Ismael Yague atarrabiarrak, 20 urte zituela ekin zion bere herriko Txistularien Alardea […]\n[BIDEOA] Donostiako Udal Txistulariak Zugarramurdiko leizean\n16 October, 2018 17 March, 2020 txistulari\nHego haizeak, ipar doinuak ikuskizuna eman zuen Donostiako Udal Txistulari Bandak Zugarramurdiko leizean urriaren 6an. Egun horretako Sorgin dantza dakargu hona. Sarean ikuskizun guztia daukazue ikusgai. Estreineko aldiz eman zuten […]\n15 October, 2018 17 March, 2020 txistulari\nEHTEk duela 90 urte Urduñan (Bizkaia) egin Batzar Orokorra gogoratzeko ospakizunen ostean, Xabier Egiluz Isusik artikulu zabal bat idatzi digu, ospakizunaren ideia nola sortu zen kontatuz eta iragana eta orainaldia […]\n[BIDEOA] Ache pa ti taldea zuzenean Beran\nAurrera darrai Sustraiak zikloak Nafarroan, Zazpi platereko menuan aurkeztu genituen kontzertu sailarekin. Urriak 12an Beran (Nafarroa) Fermin Goñi txistulariaren Ache pa ti taldea aritu zen. Hona hemen kontzertu horretako irudi […]\nNafarroa Oinezekin zita, Mugarik gabeko Txutxuneroen eskutik\n11 October, 2018 17 March, 2020 txistulari\nArgazkia: Zuzeu MGTko kideak Nafarroa Oinezen parte hartzeko proposamena antolatu dute. Urriaren 21an, igandez, Altsasura joateko deialdia zabaldu dute. Nafarroako Ikastolen aldeko jaia, Altsasun izango da aurtengoan. Mugarik Gabeko Txutxuneroek, […]\nBagara nor prentsan\n10 October, 2018 17 March, 2020 txistulari\nSaiatu eta saiatu arren, prentsa oharrak bidali eta bidaliagatik ere, zaila egiten zaigu prentsa orokorrean lekutxo bat egitea. Aste honetan, hirutan irakurgai izan ditugu gure musika tresnaren ingurukoak hiru berri […]


Sexu-Jokoak Lurrun: Free Porn Joko Online\nSexu-Jokoak Lurrun: Talde Barruan Doan!\nOngi etorri Sexu Jokoak Lurrun: bakarra hub behar duzu zeure burua arduratu bat bada barregarriena gamer hori da gaixoa eta nekatuta ez gai izatea aurkitu kalitate ona XXX oharrak. Ahal duzun bezala, ziurrenik, esan du izena, gure proiektua bideratuta ari top tier helmuga edonork, eta denek lortu nahi duen sarbidea asko porno oharrak ez dutela beste inon aurkituko. Bitartean Lurrun bat izan liteke pieza batzuk sexy edukia, han eta hemen, media mota hori dugu aurre da, zalantzarik gabe, ez da egokia zer nahi dute beren proiektua buruz izango da., Hori da, fina – baina ari gara ziurtatu edozein gamer nor da interesa joan gehiago sexu inoiz baino gai da zehazki hori egin gabe, edozein gai edo arazoak. Nola da Sexu Jokoak Lurrun hartzen ari da enpresa hurrengo mailara? Erantzuna sinplea da hemen hori dugu, benetan arreta eta erakutsi nahi denek hori nahikoa denbora, ahalegin eta energia, lortu ahal izango dituzu batzuk benetan gauza handiak, orduan, porno konektatuta., Beraz, balitz bezala sentitzen duzu zure denbora gastatzea bat plataforma daki ins eta outs beren bezalako enpresa kito, utzi get behera esku zeregin eta ikusi zer Sexu-Jokoak Lurrun guztiei buruz. Eskerrik asko etortzeagatik eta mesedez – ziurtatu jokoak gozatu ahal duzun bezala askoz – hori da, zer ari dira hemen!\nGure doako sarbidea hurbilketa\nOnena emateko esperientzia posible, erabaki dugu egin osoa plataforma hemen erabat free to play da. Hau jarri bezala, besterik gabe, ahal izango dugu, ez duzu inoiz ordaindu behar digu dirua at Sexu Jokoak Lurrun gozatzeko edozein joko dugu, ezta horiek amaitzeko edo talde osoa joko esperientzia duzula etorri da espero. Hau da, guztiz doan erreproduzitzeko plataforma non ematea dirua baino gehiago ez du ezer emango dizu abantaila bat edo ezer ordenatzeko., Ari gara tinko du uste bada ari zaren zerbait egiteko free to play da, ez behar duzu izan nahian iruzurra dirua atera duten pertsonak saioa ikusteko zer da lortu duzun eskaintzeko. Gaur egun dugun leku sistema bat aukera ematen duen laguntza-talde batzuk bat pack erosketak, baina horiek ez dira erabat aukerakoa da eta ez du balioko egiteko hobe duzu, edo gehiago aurrera, edozein joko eskaintzen dugu. Ari gara zorrozki aurka duten gauza mota eta bai – dela uste dugu Sexu Jokoak Lurrun bat izatea free zentroa da, eskuineko aukeraketa egiteko.\nDelako etiketatuko dugu geure burua, ondoren, Lurrun, taldea desagertu aurretik eta zenbaki bat sortu jokoak play duzu, beraz, nahiz eta oraindik ez baduzu erabat finko bat generoa, duzun got bat infernua bat aukera asko ireki behar duzu. Garai hartan idatziz testu hau, datu-basea, hemen zetzan baino gehiago 135 jokoak, eta horrek guztiak sortzen dira esklusiboki digu eta hemen argitaratu digu. Hau da, gauza garrantzitsu bat kontutan, zeren ez dugu nahi inor sinesten bigarren hori hartzen ari gara material batetik beste webgune eta ekoizle eta jarri hemen., Sexu-Jokoak Lurrun da buruz ematen duzu onena onena, eta horrek esan nahi du, ez txoko ebaketa ari gara chuffed infernua gisa ekarri duzu uzta krema eta nahi ez, edonork jasaten beharrik gabe mota porno hori lortzen beroa azpian lepokoa. Azken gauza behar duzu, berriz, eserita ari zaren, ez dago zure dick zure eskuan da ezintasuna jaso joko bat dela benetan itxura urtsua eta interesgarria duzu., Gamers muntaketa bat izan behar du irribarrez batetik sinestezina array aukera hori izan bazen bestowed horiek – ez negarrez delako bere mota nitxo ez da eskuragarri porno joko komunitate hori besterik ez dute sinatu!\nSaiatu Sexu Jokoak Lurrun gaur\nNoiz bultza dator shove, smartest gauza hori egin ahal izango duzu oraintxe da, besterik gabe, kontu bat sortu eta ikusi ala ez, Sexu-Jokoak Lurrun-mota da leku duzu. Duzun izan bada jarriz off itxaropen aurkitzeko zerbait da, are hobea, seguruenik onena dela, ez duzu alferrik galdu zure denbora, zeren primeran zintzoa izan behar duzu, dugu, egin du ikerketa, eta esan dezake gabe zalantza izpirik Sexua dela-Jokoak Lurrun onena da enpresa oraintxe., Hori alda liteke etorkizunean, baina ari gara, seguru shillinga geure burua, eta diozu hori izan joan zaren bat munduan mina ez baduzu jaso gurekin zure go-to leku bat eguneroko starr saioan. Dena dela, eskerrik asko irakurketa – gozatu zure denbora web-orrian, eta ez dut ikusten duzu barruan, eta handik gutxira!


Datu-diagrama - Wikipedia, entziklopedia askea.\nDatu diagrama datuen irudikapen ikusizko edo bisuala da, datu multzo baten (edo batzuren) ezaugarri nagusiak erakutsi nahi dituena. Zenbakizko datuak eta nolabaiteko egitura koatiboak irudikatzeko erabil daiteke. Datu multzo handiak aztertzeko eta datuei dagozkien aldagaien arteko erlazioak atzemateko bereziki erabilgarriak dira.\nDatu multzo mota zein den, eta datuen azterketaren helburua zein den, halako datu diagrama erabiliko da. Hala nola, aldagai kualitatiboak (sexua, egindako ikasketak, ...) irudikatzeko zutabe diagrama izan daiteke egokiena. Bestaldetik, aldagai kuantitatiboen arteko korrelazioa atzemateko, puntu hodeia da komenigarriena.\n1 Gomendio orokorrak\n4 Datu diagramen zerrenda bat\nDatu diagrama argia izan behar da, bere helburua horixe baita. Horregatik, datuei dagokien diagramarik sinpleena aukeratu da. Testu luzeegia ekidin egingo da, baina datu diagramaren izenburua ezinbestekoa da, datu diagramak erakusten duenaren berri emateko. Datuak ardatz ezberdinetan irudikatu ohi direnez, ardatz bakoitzaren esanahia ere adierazi behar da, etiketa batez. Banako datuak dagokien izenez ere adieraz daitezke, baina ez da gomendatzen, helburua datu multzo osoaren berri ematea izaten baita. Ardatzetan balio ezberdinak kokatzen laguntzen duen sare bat eratzea gomendatzen da, datuak zehaztasunez irakurri nahi ditugunean batik bat. Datu diagraman azaltzen diren aldagaiak anizt direnean, aldagai hauen izena ere aipatu behar da. Bi hitzetan, datu diagrama ulergarria, sinplea eta aldi berean zehatza izatea bilatu behar da.\nDatu diagramak aldagaiak edo elementuak edo banakoak irudikatzeko erabil daitezke. Histograma esaterako, aldagai bat irudikatzeko erabiltzen da; izar diagrama ordea, elementuak irudikatzeko erabiltzen da.\nAldagaiak irudikatu behar badira, datu diagramak aldagai bakarrekoak, aldagai bikoak eta aldagai anitzekoak direla esan daiteke, irudikatzen duten aldagai kopuruaren arabera. Aldagai bakarreko datu diagrametan histograma, sektore diagrama, adar eta orrien diagrama daude besteak beste. Aldagai biko datu diagrametan sakabanatze diagrama aipa daiteke.\nDiagrama hitza grekerazko diagramma (diseinu) hitzetik dator.\nDatu diagramen zerrenda batAldatu\nAzken aldaketa 27 azaroa 2019(e)an, 21:36(e)tan


Lehen mugikorra eta lehen erloju adimenduna, Euskaltelen eskutik | Euskaltel Blog\nLehen mugikorra eta lehen erloju adimenduna, Euskaltelen eskutik\nOraintsu ari zinen haurrarekin parkean jolasean, eta, orain, mugikorra eskatu dizu. Azkar pasatzen da denbora! Umeak hazi egin dira, ere beren telefonoa eduki nahi dute, zurea eskatzen ibili beharrik ez izateko. Baina, zein aukeratu?\nEuskaltelen, egokienaren bila ibili gara, zure partez; eta, gainera, erloju adimendun bat gehitu diogu eskaintzari. Eta, dena, hilean 5 € baino gutxiago ordainduta. Eskuratu ZTE Blade A5 2020 + ZTE Watch Live paketea, eta ez duzu gehiago entzun beharko “utziko mugikorra?” esaldia.\nMugikorra bai, mugikorra ez…\nGoizegi den eta zure semeak edo alabak mugikorra edukitzea egokia den galdetzen badiozu zure buruari, hartu kontuan hauek:\nLehenago edo geroago, bere mugikorra beharko du.\nGainera, harekin konektatuta egoten lagunduko dizu, eta, non dabilen jakinda, lasaiago egongo zara.\nEta gauza berriak ikasten eta ezagutzen lagunduko dio.\nTelefonoaren ezarpenetan guraso-kontrola konfiguratuta, aplikazioak deskargatzea edo eduki jakin batzuetara sartzea galaraz diezaiokezu.\nHori bai: komeni da gainean egotea eta babes-zorro egoki bat jartzea ?.\nZTE Blade A5 2020: lehen smartphoneak behar duen guztia\n6,08 hazbeteko pantaila behar bezain handia da begiak ez nekatzeko eta aplikazioak edo marrazkiak ondo ikusteko.\n3.200 mAh-ko bateria du, etengabe kargatzen ibili behar ez izateko, eta 32 GB-ko biltegiratze-memoria (16 GB erabilgarri erabiltzailearentzat), abestiak eta argazkiak gordetzeko.\n13+2 MPXeko kamera nagusi bat du, kalitate oneko argazkiak ateratzeko, eta 8 MPX-eko aurreko kamera bat.\nGainera, aurpegia ezagutzeko sistemaren bidez desblokeatzen da, eta, beraz, are seguruagoa da.\nZTE Watch Live: modako osagarria kirola egiteko\nEuskaltelen pakete honekin, haurrarentzako lehen telefonoaz gain, erloju adimendun bat eskuratuko duzu, beraiek bezain gogorra!\nUrarekiko eta hautsarekiko erresistentea da, eta bateriak 21 egun iraun dezake.\nKirol-modu ugari ditu —hasi badmintonetik eta futbolera—, kirola egiten duten bitartean ondo pasatzeko. Eta emaitzak neurtzeko sentsoreak ere baditu.\nErlojuaren bidez, mugikorreko musika eta kamera kontrola ditzakete, mezuen jakinarazpenak jaso, eta smartwatchari konektatua dagoen telefonoa aurkitu, aldagelan ahaztuta utzi baldin badute ere.\nAprobetxatu eskaintza berezi hau: Euskaltel ZTE Blade A5 2020 eta ZTE Watch Live, biak batean. Lehen telefonoaz eta lehen erloju adimendunaz arduraz goza dezaten.


Araban euskararen presentzia handitzea da helburu nagusia - Lanabes - Araban Euskara Lanean\nAraban euskararen presentzia handitzea da helburu nagusia.\nAraban gero eta saltoki, enpresa eta era guztietako entitate gehiago ari dira euskaraz lan egiten; asko dira hizkuntza txertatu eta sustatzeko egunero ahalegina egiten dutenak, euskaraz kontsumitzeko aukerak areagotzen eta euskaraz bizitzea errazten. Horien eredua aintzat harturik, Bai Euskarari elkarteak abentura horretan murgildu nahi duten enpresei bidea erakutsi nahi die, seguru asko entitate batzuek ez baitute jakingo nondik hasi edo zer egin euskaraz lan egiteko.\nAzken 20 urteotan Arabako gizartea izugarri eraldatu da euskarari dagokionez. Bai hezkuntzan, bai kalean eraldatzen eta moldatzen joan diren heinean, enpresa munduan ere pausoak ematen ari dira. Gaur egun, Araban 150 enpresa inguru ari dira euskara-kontuekin lan egiten.\nEtorkizunari begira, pasa den ekainaren 4an antolaturiko Araban Euskara Lanabes ekitaldian parte-hartzaileek nabarmendu zuten datozen urteetako erronka nagusia dela Arabako alor sozioekonomikoan euskararen presentzia txertatzea, sustatzea, handitzea eta bitartekoak zein ereduak eskaintzea. Izan ere, Rober Gutiérrez Bai Euskarari Elkartearen zuzendariaren esanetan, “euskara lanabes moduan duten enpresen eta entitateen sarea ehuntzen jarraitzea da gure asmoa, eta, horretarako, Arabako entitate, elkarte eta administrazioaren konpromisoa eta elkarlana ezinbestekoak izango dira etorkizunean”.\nBEZERO KOPURUA HANDITZEKO\nEuskara baliatu beharreko aldagaia da, markaren posizionamendua hobetzeko, bezeroarekiko gertutasuna eta konfiantza sortzeko eta sendotzeko, bezero kopurua handitzeko eta fidelizazioa indartzeko, merkatu berrietan sartzeko eta etekinak areagotzeko, talde kohesioa eta motibazioa bizkortzeko, produktu eta zerbitzu lehiakorrak izateko, euskaraz bizi eta euskaraz erosi edo euskaraz lan egin nahi duten pertsonei aukera errazteko, eta pertsonen ongizatea euskararekin ere lotzeko.\nHorretarako, alor sozioekonomikoan euskaraz normaltasunez aritzeko baliabideak sortu eta garatu behar dira. Rober Gutiérrezek adierazi du testuinguru horretan kokatu behar dela Bai Euskarari elkartearen ekarpena. Zehazki Bai Euskarari ziurtagiriaren bidez Euskal Herri osoko saltoki, enpresa eta era guztietako entitateak laguntzen dituzte euskararen normalizaziorako prozesua egiten.\nGainera, Bai Euskarari elkarteak tresna eta baliabide ugari jartzen ditu entitate guztien esku, esate baterako, hizkuntza-egoera ezagutzeko oso baliagarria den auto-diagnostikorako aplikazioa.\nBIDEA ERAKUSTEKO ETA ERRAZTEKO\nEra berean, euskararen erabilerari dagokionez egoki aritu nahi duten enpresek, saltokiek eta era guztietako entitateek egin beharreko bidea jaso dute; horretarako, praktika egokiak eta eredugarriak eskaintzen ari da Bai Euskarari elkartea. Halaber, emandako jarraibideak hainbat adibiderekin hornitu dira, abentura honetan murgildu nahi duten enpresei bidea erakusteko eta errazteko.\nGainera, esan beharra dago Bai Euskarari Elkartea ziurtagiri bat baino askoz gehiago dela. Rober Gutiérrezek aipatu du euskal komunitate profesionala sendotu eta hizkuntza integratzeko bideraturiko espazioak, baliabideak eta tresnak sortu eta garatzeko diharduela elkarteak, elkarlanean. Besteak beste, Enpresarean (enpresen eta profesionalen sarea), Lansarean lan-ataria eta Lanabes, Araban Euskara Lanean dira martxan jarritako egitasmoak.


16 « uztaila « 2019 « Prentsa oharrak\nMaider Etxebarriak enplegua, adinekoak eta zerbitzu publikoen hobekuntza ezarri ditu lehentasuntzat agintaldia abiatzean\nAlkateordeak bere taldea lantzen ari den hamar neurri aletu ditu, besteak beste, laneratzeko planak, San Martineko adinekoentzako zentro soziokulturalaren obrak, eta familientzako liburutegi berria Arriagan\n“Ez da minutu bat ere galdu behar”. Maider Etxebarria alkateordeak, Gizarte Arloaren, Ekonomia Sustapenaren, Herritarren Segurtasunaren eta Kulturaren arduradunak, sail horiek agintaldia abiatzean lantzen ari diren hamar ekintza aurkeztu ditu gaur, “Gasteiz dinamikoagoa izan dadin laguntzeko, pertsonak udal kudeaketaren erdigunean egon daitezen eta bizi-kalitatearen erreferentzia izaten jarrai dezan”.\nAlkateordeak azaldu duenez, ekimenak garapen fase ezberdinetan daude. Batzuk “dagoeneko abian dira“, beste batzuk laster gauzatuko dira, eta besteek, “hilabete batzuk” beharko dute. Horien artean daude enplegu-plan berriak, erreklamazio historikoak —San Martineko adinekoentzako zentro soziokulturala egitea, esaterako—, Arriagako familientzako liburutegia handitzea edo Europa jauregia promozionatzeko jarduera irekiak antolatzea, 30 urte bete berri baititu.\n1.- Enplegua. Etxebarriak enplegua aipatuz ekin dio agerraldiari, arlo horretan “azeleragailua sakatzea erabaki baitugu”. Udala Lanbideren hiru deialditara aurkeztu dela iragarri du, eta horien bitartez 510 pertsonari eman liezaiekeela enplegu, hau da, aurreko ikasturtean baino 108 gehiagori. Bi motatako kontratazioak sustatzea da helburua: enpresek egindakoak eta Udalak berak egindakoak. Lehen kasuan, langabeak lan-munduan txertatzeko balioko dute laguntzek; bigarrenean, aldiz, onuradunek esperientzia har dezaten.\n2.- Ekonomia zirkularra. Alkateordeak azaldu duenez, IHOBE sozietate publikoaren bi laguntza lortu dira ekonomia zirkularrarekin lotutako udal proiektuak gauzatzeko; 2020ko amaierara arte garatuko dira, eta 50.000 euroko laguntza ekonomikoa izango dute. Lehen programaren xedea tamaina handiko hondakinetako materialak baliatzea izango da, esaterako, koltxoien malgukiak, “tratatu eta produkzio prozesuetan berriro sartzeko, eta haien bizitza erabilgarria luzatzeko“. Bestean, Gasteizko saltoki eta lantegietako bizikleta-pneumatiko erabiliak aprobetxatuko dira, obra publikoetan berrerabiltzeko. Partaidetza mistoa izango dute plan horiek: udal teknikariek gidatuko dituzte, eta enpresa espezializatuek gauzatuko.\n3.- Europa jauregiaren urteurrena. Europa jauregiak 30 urte bete berri ditu, eta modu ezin hobean ospatu du. Izan ere, Biltzar Jauregien Elkartearen batzar nagusiak APCEren XVII. Biltzarra egiteko hautatu du ekipamendua; 2020ko uztailean izango da hori. Ekitaldia “biltzarren biltzarra” dela esan ohi da, eta estatuko biltzar jauregi garrantzitsuenen arduradunak bilduko ditu: “aukera handia izango da gure hiria eta gure probintzia promozionatzeko“, esan du Etxebarriak. Ildo horretatik, irailean zenbait ekitaldi egingo dira eta, berritasun gisa, Europa jauregiko zenbait gune “ihes gela” bihurtuko dira. Orobat, bisita gidatuak antolatuko dira, eta teilatuko terraza handia ere bisitatu ahalko da.\n4.- Adinekoentzako udal bulegoa. Gizarte Politiken Saila adinekoentzako udal bulegoa izango denaren definizioa taxutzen ari da. Jon Armentia buru duen arloa edukia lantzen ari da, kokalekua zehaztu aurretik. Baliabide berriak lau behar hauei erantzun nahi die: arrisku-egoerak eta eskubideen urraketak antzematea; adinekoentzako udal baliabide, programa eta jarduerez informazioa, orientabideak eta aholku ematea; partaidetza sustatzea, eta udal jarduera edo baliabideen funtzionamenduari buruzko iradokizunak jasotzea.\n5.- San Martineko adinekoentzako zentro soziokulturala. Maider Etxebarriak iragarri du “hil honen amaieran” hasiko direla San Martineko adinekoentzako zentroaren obrak. Sei hilabete iraungo dute lanek, eta 823.050 euroko inbertsioa eskatuko dute. Ekipamenduak 1.300 metro koadroko azalera erabilgarria izango du.\nAlkateordeak esan duenez, Berpizkundearen plazako Eguneko Arreta Zerbitzuaren obrak ere “laster” hasiko dira, eta urte erdia iraungo dute. Udalak eta enpresa adjudikaziodunak joan den astean sinatu zituzten eraberritzeko lanen aurreko agiriak. Instalazio horrek 500 metro koadro hartuko ditu, eta 30 adinekori emango die zerbitzu.\n6.- Udaltzain eta suhiltzaileen plantilak sendotzea. Herritarren Segurtasunaren alorrean, lehen urratsak egin dira udaltzain eta suhiltzaileen plantilak sendotzeko. Hutsik dauden lanpostuak betetzea da helburua, Udaltzaingoan bakarrik “30 inguru” izan baitaitezke, lehen kalkuluen arabera. “Zerbitzurik onena emateko behar diren giza baliabideak eduki nahi ditugu”, esan du Etxebarriak.\n7.- Haurrak babesteko kanpaina. Alkateordeak abian jarriko dituzten beste neurri batzuk aipatu ditu, “neurri txikiak izan arren, lasaitasuna ematen baitute, eta emaitza handiak segurtasunaren alorrean“. Zehazki, Udaltzaingoak haurrak babesteko kanpaina bat jarriko du abian, oso sinplea baina eraginkorra: haurrak identifikatzeko 10.000 eskumuturreko banatzea, doan. Helduek Andre Maria Zuriaren jaien aurretik jaso ahalko dituzte gizarte etxeetan eta Turismo Bulegoan —oraindik ez da zehaztu zein egunetan hasiko diren banatzen—, eta telefono mugikorraren zenbakia idatzi horietan; hartara, umea jaietako jendetzaren artean galtzen bada errazago aurkitu ahalko dute.\n8.- Herritarren Udal Txartela (HUT). Udal Administrazioaren eta Eraldaketa Digitalaren Sailak Herritarren Udal Txartela (HUT) gailu mugikorrekin ((iOs eta Android) lotzeko bide emango du, abonatuek telefono mugikorra erabiliz sartzerik izan dezaten udal instalazioetan eta gizarte etxeetan.\n9.- Liburutegiak. Gizarte Etxeen Zerbitzua zenbait aukera aztertzen ari da Arriagako gizarte etxeko familientzako liburutegia handitzeko, “ez baita nahikoa auzorako, ez delako 40 metro karratura ere iristen“, deitoratu du Maider Etxebarriak. Baliabidearen “azalera hirukoiztea” da helburua, “material bibliografiko gehiago edukitzea eta liburutegi sarearen programazioa hartu ahal izatea“; azken hori ezinezkoa da orain, ez baita lekurik.\n10.- GO Kultura. Kulturak komunikazio digitalerako estrategia berria jarri du abian aste honetan, baita identitate korporatibo eta web-orri berriak ere, hiriko kultur ekitaldi guztien edukiontzi bihurtzeko asmoz. Estrategia berriaren xedea da “espazio komuna sortzea, agente, proiektu eta espazio publiko zein pribatuak ikusarazteko, eta Gasteizen kulturan interesa duten pertsonen komunitatea sortu eta sendotzea“.\nAmaitzeko, Maider Etxebarriak adierazi du hamar neurri horiek “pertsonak udal jardunaren erdigunean jartzen” dituztela, “eta gure taldearentzat oinarrizko diren zenbait helburu betetzen: enplegua sustatzea, zerbitzu publikoak hobetzea, adinekoen partaidetza bultzatzea eta Gasteizek ekitaldiak egiteko duen potentziala baliatzea“.\nUdal gizarte zerbitzuek 16.286 familiari eman zieten arreta 2018an\nGizarte Politiken, Adinekoen eta Haurren Sailak 2018ko oroitidazkia argitaratu berri du; aipatutako ekitaldian, udal gizarte zerbitzuek 16.286 familiari eman zieten arreta, hau da, 2017an baino 86 gehiagori.\nAgirian jasotakoaren arabera, artatutako familien artean igo egin da erreferentziatzat 64 urtetik gorako pertsona bat dutenen kopurua, baita adinekoekin lotutako arazoak ere, hala nola autonomia pertsonalaren mugak eta osasuna: “horrexegatik eman nahi diogu arreta berezia populazio sektore horri, dagoeneko martxan dauden udal programa eta zerbitzuen bitartez eta haien ongizatea eta bizi-kalitatea hobetzeko diseinatzen ari garen beste baliabide batzuen bitartez“, azaldu du gizarte arloaren ardura duen zinegotziak, Jon Armentiak.\nGizarte Politiken Sailak esku hartu behar izan zuen beste alderdi garrantzitsu bat etxebizitzarena izan zen, handitu egin baitziren etxebizitzatik kanporatzeko arriskua zutenen kasuak, baita behin behineko etxebizitza emateko prozesuak ere, alegia, aldi baterako eta beren nahiaren kontra senitartekoekin edo lagunekin bizi behar izan zutenen kasuak.\nAurrekoak baino maila apalagoan, beste arazo batzuk ere hazi egin dira, esaterako, haur eta nerabeen babesgabetasuna eta etxeko indarkeriazko eta genero indarkeriazko egoerak, bereziki emakumeen kontrako tratu txar emozional eta psikologikoa.\nBestetik, 2018an inbertsio handiak egin dira udalaren gizarte zerbitzuak arau- eta eskumen-markora egokitzeko. “Olarizuko Eguneko Arreta Zerbitzua eraberritu ondoren, Los Molinos egoitza etxebizitza komunitario bihurtu da, eta gauza bera egiten ari gara Aurora etxean. Orobat, Aterpea hobetzen inbertitu genuen, eta bi baliabide gehiago sortzeko kontratazioa bideratu: Berpizkundearen plazako Eguneko Arretako Zerbitzua eta San Martin auzoko adinekoentzako zentro soziokulturala; azken horren lanak egun gutxi barru hasiko dira”, gogorarazi du Jon Armentiak.\nKategoriak: Prentsa oharrak — Etiketak: Estíbaliz Canto — Komunikazio Zerbitzua / Servicio de Comunicación — 11:56\nBi moto-gidari eta txirrindulari bat zauritu dira trafiko-istripuetan\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 07:26\nMotozikleta bat, ziklomotor bat eta bizikleta bat gidatzen zihoazen 3 gizonezko zauritu dira asteburuan gertatutako trafiko-istripuetan.\nOreitiasolo eta Jacinto Benavente elkartzen diren biribilgunean motoz zihoan 44 urteko gizonezko bat zaurituta geratu zen ostiralean, auto batek jota, eta horren ondorioz, Santiago Ospitalera eraman behar izan zuten.\nOstiralean ere, Karlos I.aren plazako biribilgunean, istripu bat gertatu zen ziklomotor baten eta auto baten artean. Motoz zihoan 68 urteko gizonezkoa arinki zaurituta geratu zen, eta Txagorritxu Ospitalera eraman behar izan zuten.\nAtzo Lasarteko Atea eta Maite Zúñiga kaleen elkargunean auto baten eta bizikleta baten artean gertatutako trafiko-istripua ikertzen ari da argiketa-talde bat. Bizikletaz zihoan 46 urteko gizonezkoa zaurituta geratu zen eta Santiago Ospitalera eraman zuten.\nUdaltzainek beste 34 trafiko-istriputan esku hartu zuten asteburuan, nahiz ez zen zauriturik izan, eta 3 gidari ikertzen ari dira bide-segurtasunaren aurkako delituengatik: 38 urteko gizonezko bat gida-baimenik gabe gidatzeagatik, eta 46 eta 42 urteko beste bi alkoholaren eraginpean gidatzeagatik.\nGainera, Udaltzaingoak alkoholemiako 8 prebentzio-kontrol egin ditu, eta horietan, 176 gidarik egin behar izan dituzte arauzko alkoholemia-probak. Horietatik bik emaitza positiboa eman zuten.\nUdaltzainek asteburuan 44 salaketa izapidetu dituzte eta polizia judizialaren 8 jarduera egin dituzte.\nHozkailu-kamioi baten atoiak su hartu du\nAstelehen honetako gauerdia pasatu ondoren, suhiltzaileek esku hartu behar izan dute elikagaiak garraiatzen ari zen hozkailu-kamioi baten atoian piztutako sutea itzaltzeko, A-1 errepidetik zihoan bitartean. Sugarrak uraz eta aparraz itzali dituzte, baina atoiaren erdia gutxi gorabehera erreta geratu da.\nZuhatzuko Atea kalean belar eta sastrakaz betetako lur-eremu txiki batean izandako sutea itzali zuten, eta erretako eremu guztia freskatu zuten gero; horrez gain, goizaldeko hiru eta erdiak pasatuta, Antonio Machado kalera joan ziren edukiontzi batek su hartu zuelako. Suhiltzaileak iritsi zirenerako, Udaltzainek su-itzalgailu bat hustua zuten eta sua ere itzalia zegoen, eta beraz, edukiontzia uraz freskatzeari ekin zioten.\nSuhiltzaileen lantalde batek Andre Maria Zuriaren plazako aldamio batean olana zulatu baten barruan harrapatuta geratutako zikoina bat askatu zuen. Aldamioaren barrualdetik hegaztia erreskatatu eta askatu egin zuten.


JOEL IGLESIASEN IRUDI BAT, FESTEN PROGRAMAREN AZALA – Irungo Alardea | Alarde de Irun\nALARDEKO TRADIZIO BATEKIN BETEZ\nAurten ere Alardearen programak diseinu berritzailea dauka eta oraingoan lastarginen 20. urtemugaren eta eskopetaren istorio eta anekdotei buruzko bi erreportaje irakurri ahalko dira. Astelehenetik aurrera eta hurrengo egunetan programaren 25.000 ale banatuko dira\nIrun, 2018ko ekainak 8 / San Martzial Alardeko Aginte Batzordeak aurtengo festen programa aurkeztu du gaur goizean Irungo Kasinoaren aurrean, programaren azalean agertzen den argazkiaren toki berean.\nFesten programak, euskaraz eta gaztelaniaz, hirugarren urtez 44 orrialde ditu, azken urteetan baino lau gehiago, eta 25.000 ale egin dira, astelehenetik aurrera banatzen hasiko direnak. Azaleko argazkia “Quique Escalante XI. Memoriala” irabazi zuen argazkiarentzat da, Joel Iglesiasen Alarde entre charcos argazkiarentzat hain zuzen ere. Barruko orrialdeetan saritutako beste argazkiak ere aurki ditzakegu: 2. saria lortu zuen Mikel Jauregiren Saludo entre colegas, 3. saria lortu zuen Mikel Pradoren Mirada, “Gazte” saria lortu zuen Asier Carpioren Escuadra eta “Danborrada” saria jaso zuen Gerardo Garciaren Tambor Mayor.\nAlardeko Batzordearen presidentearen agurraz gain, aurten ere Jeneralari egindako elkarrizketa bat dago, non Paco Carrillok azken urtearen balantzea egiten duen eta 2018ko Alardeari buruzko nahiak azaltzen ditu. Jarraian, konpainia eta parte-hartze murriztutako unitate bakoitzari buruzko informazioa aurkitu dezakegu, hala nola aurtengo 19 kantineren argazkiak. Konpainia ezberdinetako ordutegi eta biltze lekuak ere aurki daitezke, entsaio nahiz San Pedro egunekoak. Gainera Alardearen tabernei (Basque Corner, Batzoki, Gaztelumendi, Manolo eta Sargia) buruzko informazioa ere aurki daiteke, hala nola San Martzial Alardea antolatzeko 2017ko aurrekontu ekitaldia ixtean izandako gastuei buruz edota Remington eskopetari eta sare sozialei buruz ere.\n“Gaur egungo eta berritzailea den diseinuaren aldeko apustua egien jarraitzen dugu. Betiko edukiez gain, kantineren argazkiak, egitaraua, ordutegiak… aurten eskopetak gure Alardean duen garrantzia azpimarratu nahi izan dugu, aipatu du Asier Etxepare komandanteak.\nNobedadeen artean lastarginen 20. urtemugari buruzko erreportajea aurki daiteke, eta aurten egiten ari diren ekitaldiei buruz; bestetik, eskopetaren gaineko beste erreportaje bat ikus daiteke, istorioak eta anekdotak biltzen dituena eta informazio guztia ematen da Remington bat lortzeko. Bi idazlanak egiteko, liburuxkan ikus daitezkeen argazki zaharrak bildu dira.\nPrentsaurrekoan ere Carlos Requejo egon da, Gráficas Txingudi-koa, programaren inprimaketa egin duena eta iragarkiak jarri dituzten kolaboratzaileei eskerrak emen dizkiena. Azpimarratu behar da inprentaren diseinatzaile, Aitor Mateos, komunikazio lan taldetik eman diren ideiak gauzatzeko diseinatzailea izan dela, lan handia.\nHurrengo egunetan programaren edukiei ahalik eta zabalpen handiena emango zaie Alardearen sare sozialen bitartez; azkenik, etxean alea jasotzen ez dutenentzat, zeinbat programa Alardearen tabernetan utziko dira.


Garbiñe Biurrun epaileak hitzaldia eskainiko du 'martxoak 8'ko egitarauaren baitan - Mondraberri\nGarbiñe Biurrun epaileak hitzaldia eskainiko du 'martxoak 8'ko egitarauaren baitan\nEmakume langileen nazioarteko egunaren harira, Emakumen txokoak egitaraua aurkeztu du. Martxoaren 3an hasita, hilean zehar hainbat ekimen burutuko dituzte, besteak beste tailerrak edo zinea. Martxoaren 8an "asko eta askotarikoak gara. Gora feminismoak!" lelopean manifestaldia egingo dute eta egun bat lehenago, martxoaren 7an, Arantza Santestebanek Garbiñe Biurrun epailea elkarrizketatuko du kulturaten.\nIbai Trebiño / 2017-02-27 (argazkia: zuzeu)\nUrtero lez, Emakume langileen nazioarteko eguna ospatuko da datorren martxoaren 8an eta data aipagarri honen harira, hainbat ekimen burutuko dira hile osoan zehar gure herrian.\nEmakume txokoak eman du ekimen horien berri eta martxoaren 3an hasita, tailerrak erakustetak, hitzaldiak edota mobilizazioak egingo dira. “ARTEAN. Hamaika Emakume Artista.II” erakuketak emango dio hasiera ekimen sortari, ostiralean hasita hile bukaerara arte ikusgai izango dena arratsaldero Kulturaten.\nMartxoaren 8an ohiko manifestazioa burutuko dute "asko eta askotarikoak gara. Gora feminismoak!" lelopean. Sambaña batukadak lagunduta, Sebero Altube plazatik hasiko da martxa arratsaldeko 7etan. Egun bat lehenago, martxoaren 7an, Arantza Santestebanek Garbiñe Biurrun epailea elkarrizketatuko du Kulturateko Areto Nagusian. Egun, emakume eta gizonen arteko parekidetasunaren aldeko borrokaren erreferenteetariko bat da Biurrun eta "emakumeak protagonista" lelopean, emakumeen egungo erronkak izango ditu hizpide, Arantza Santesteban aurrez-aurre izango duelarik.\nIrakaslea: Nerea Altxu Marques\nNoiz: martxoak 4, zapatua (10:30-14:00 eta 15:30-18:00)\nAdina: 16-20 urte bitarteko neskei zuzenduta\nTailer honetan aukera izango dugu gogoeta feminista egiteko maitasun erromantikoaren inguruan. Besteak beste landuko ditugu harreman eredu osasungarri, aske, gozagarri eta parekideagoak eraikitzeko bideak. (Aldez aurretik izena eman behar da).\nIrakaslea: Naroa Argoitia Iñurrita\nNoiz: martxoak 18, zapatua (10:00-14:00 eta 15:30-19:30)\nAztertuko dugu emakume moduan zer mezu jasotzen dugun jendartetik eta haiek zelan eragiten duten gure autoestimuan. Baita ere landuko ditugu barne maitasuna eta gure izate propioarekiko harrotasuna. Horrelaxe maite dut nire burua.\n(Aldez aurretik izena eman behar da).\nErakusketa: “ARTEAN. Hamaika Emakume Artista.II”\nMartxoaren 3tik 31ra Kulturateko Klaustroan\nMartxoaren 3an, 19:00etan\n“EMAKUMEAK PROTAGONISTA” GARBIÑE BIURRUN MANCISIDOR, Arantza Santesteban Perezek elkarrizketatuko du.\nMartxoaren 7an, martitzena\n19:00etan Kulturaten, Areto Nagusian. Euskaraz\nMARTXOAK 8, MANIFESTAZIOA,\n“SAMBAMAÑA” batukadak lagunduta\nSeber Altube Plazatik, 19:00etan\nLema: Asko eta askotarikoak gara. Gora feminismoak!\nMartxoaren 6tik 17ra, Emakume Txokoan\nAstelehenetik eguenera: 15:30-18:30\nMartxoaren 11n, Seber Altube plazan, goiz osoan zehar\n“SUERTE” ANTZERKI EMANALDIA\nEgilea eta antzezlea: CHARO GALLEGO\nMartxoaren 17an, egubakoitza\n19:00etan Kulturaten, Areto Nagusian. Gaztelaniaz\nZINEGOAK HEDAPENA 2017:\nMartxoaren 23an 19:00etan, martitzena, KulturAteko\negitaraua (Pdf) 1.252 KB


2007/Nodos/Mikroformatu eta Nanoformatuak - Hackmeeting\n2007/Nodos/Mikroformatu eta Nanoformatuak\nRevisión de 10:00 12 oct 2007 (ver código fuente)\nRevisión actual (16:26 24 abr 2008) (ver código fuente)\n# Modalitatea (hitzaldia, tailerra, etab.): Hitzaldi eta eztabaida\n# Dinamizatzaile(ar)en izena(k): Teketen eta Ishikawa\n# Izenburua: Mikroformatu eta Nanoformatuak, informazioari bizitza ematen\n# Hizkuntza/k: Hitzaldi eta materiala euskaraz egongo da (la presentación que se proyectará puede ser en castellano). Eztabaida galdetzailearen hizkuntzan.\n# Hizkuntza/k: Hitzaldi eta materiala euskaraz egongo da (el material también estará en castellano). Eztabaida galdetzailearen hizkuntzan.\n# Laburpena: Hitzaldi honetan Mikroformatu eta Nanoformatuei buruz eta orokorrean web semantikoa minuskulaz deitu denari buruz hitz egingo da. '''Mikroformatuak''': [http://www.microformats.org Mikroformatuak] XHTML(HTML) etiketak baliatuz, informazioari esanahia gehitzen dioten formatuak dira. Beste era batean esanda, Pertsonentzako irakurgarriak diren informazioak, makinentzako ere irakurgarriak izatea da helburua. Kodetu daitezkeen informazioak kontaktuak, ekitaldiak, geoposizioak, helbideak, erlazioak, kritikak, erabiliko den lizentzia etab. Honek bizitza berria ematen dion informazioari eta gauza gehiago egin daiteke honekin.\n# Hitz-gakoak: mikroformatuak, web semantikoa, microformats, xhtml,\n# Gomendatutako ezagutzak: html (edo xhtml) ezagutza minimoak\n* web semantika minuskulaz\n#* web semantika minuskulaz\n* mikroformatuak zer dira\n#* mikroformatuak zer dira\n* mikroformatu mota ezberdinak\n#* mikroformatu mota ezberdinak\n* mikroformatuen sintaxia\n#* mikroformatuen sintaxia\n* mikroformatuak erabiliz\n#* mikroformatuak erabiliz\n* mikroformatuak sortuz\n#* mikroformatuak sortuz\n* mikroformatuak garatuz\n#* mikroformatuak garatuz\n* nanoformatuen aurkezpen laburra\n#* nanoformatuen aurkezpen laburra\n* galderak eta eztabaida\n#* galderak eta eztabaida\n# Metodologia: Azalpena eta Eztabaida ondoren\n# Iraupena: 1 ordu 30 min\n# Gomentatutako irakurketak: [http://www.microformats.org Microformats.org]\n# Gomentatutako irakurketak: [http://www.microformats.org Microformats.org] eta [http://www.bildu.net/bookmarks/teketen/semanticweb Informazio Extra]\n# Beharrezko materiala\n# Beharrezko materiala:\n# Hobetsitako ordutekiak: Larunbat arratsaldea\n# Hobetsitako ordutekiak: Larunbat goiz edo arratsalde\n# Etorrera segurtasuna (1etik 10era): 10\n# Nodoaren dokumentu eta fitxategiak: <igotzeko oraindik>\nModalitatea (hitzaldia, tailerra, etab.): Hitzaldi eta eztabaida\nDinamizatzaile(ar)en izena(k): Teketen eta Ishikawa\nIzenburua: Mikroformatu eta Nanoformatuak, informazioari bizitza ematen\nHizkuntza/k: Hitzaldi eta materiala euskaraz egongo da (el material también estará en castellano). Eztabaida galdetzailearen hizkuntzan.\nLaburpena: Hitzaldi honetan Mikroformatu eta Nanoformatuei buruz eta orokorrean web semantikoa minuskulaz deitu denari buruz hitz egingo da. Mikroformatuak: Mikroformatuak XHTML(HTML) etiketak baliatuz, informazioari esanahia gehitzen dioten formatuak dira. Beste era batean esanda, Pertsonentzako irakurgarriak diren informazioak, makinentzako ere irakurgarriak izatea da helburua. Kodetu daitezkeen informazioak kontaktuak, ekitaldiak, geoposizioak, helbideak, erlazioak, kritikak, erabiliko den lizentzia etab. Honek bizitza berria ematen dion informazioari eta gauza gehiago egin daiteke honekin.\nHitz-gakoak: mikroformatuak, web semantikoa, microformats, xhtml,\nGomendatutako ezagutzak: html (edo xhtml) ezagutza minimoak\nweb semantika minuskulaz\nmikroformatuak zer dira\nmikroformatu mota ezberdinak\nnanoformatuen aurkezpen laburra\ngalderak eta eztabaida\nMetodologia: Azalpena eta Eztabaida ondoren\nIraupena: 1 ordu 30 min\nGomentatutako irakurketak: Microformats.org eta Informazio Extra\nHobetsitako ordutekiak: Larunbat goiz edo arratsalde\nEtorrera segurtasuna (1etik 10era): 10\nNodoaren dokumentu eta fitxategiak: <igotzeko oraindik>\nObtenido de "http://sindominio.net/hackmeeting/index.php?title=2007/Nodos/Mikroformatu_eta_Nanoformatuak"\nEsta página fue modificada por última vez el 16:26, 24 abr 2008.\nEsta página ha sido visitada 16.394 veces.


Euskaltzaindiak Andolin Eguzkitzaren lanak katalogauko ditu - bizkaie.biz\nKulturea IV. urtea // 155. zenbakia\nAndolin Eguzkitza Bilbao Santurtzin jaio zan 1953ko abenduaren 6an eta 2004ko martiaren 24an hil zan Bilbon. Euskerearen eta euskal kulturearen aldeko langile nekaezina, ezkerraldeko lehen euskaltzaina izan zan.\nOinarrizko ikasketak egin ondoren, Deustuko Unibersidadean Filologia Erromanikoa ikasi eban eta 1975ean lizentziau zan. Lizentziaturea eskuratu bezain laster, Salamancara joan zan, Koldo Mitxelena zanaren ondoan ikasketak egitera. Urtebete beranduago, 1976an, Koloniara joan zan eta hando Unibersidadeko Hizkuntzalaritza Institutuan urte bi emon ebazan. Ondoren, Estadu Batuetara joan zan eta Iowa-ko Unibersidadean, 1980an, Hizkuntzalaritza Orokorrean irakasletzea lortu eban. Hurrengo helburua doktoregoa eskuratzea izan zan eta 1986an egin eban, Kaliforniako Unibersidadean, Los Angeles-en (UCLA), Hizkuntzalaritza erromanikoan. Bere tesiaren izenburua ‘Topics on the Syntax of Basque and Romance’ izan zan.\nDanetara, hamabi urte emon ebazan Euskal Herritik kanpora eta bueltau zanean, irakasle legez hasi zan lanean, Deustuko Unibersidadean lehenengo eta Euskal Herriko Unibersidadean gero, Gasteizko campusean. Bertan egin eban lan hil arte, Hizkuntzalaritza Orokorra, Semantikea eta Tipologia Linguistikoa irakasten.\n2003ko irailean, Hizkuntzalaritza Orokorra eta Tipologoa izeneko katedrea lortu eban.\nEuskaltzaindiak 1991n izentau eban euskaltzain urgazle eta 2001eko martiaren 31n, euskaltzain oso. Luis Villasanteren hutsunea bete eban Akademian. Sarrera berbaldia 2005ko zezeilaren 23an egin eban Santurtzin, ‘Xalotasunaren laudorioa’ gaiaren inguruan. Xabier Kintanak emon eutson erantzuna. Akademian, Deialektologia batzordeko burua zan, Gramatika batzordeko kidea, Exonomastika azpibatzordearen arduraduna eta Azkue Biblioteka batzordeko kidea.\nEguzkitza Euskal Idazleen Alkartearen lehendakaria izan zan 1977tik 2002ko martira arte. Bestetik, Eusko Jaurlaritzearen Euskerearen Aholku Batzordeko kide be izan zan, 1997tik hil arte.\nIkastaro eta berbaldi ugari emon ebazan, Euskal Herriko zein kanpoko unibersidadeetan, hizkuntzalaritzaz zein literaturaz. Udako Euskal Unibersidadean be urtero egiten ebazan irakasle lanak. Horrezaz ganera, artikulu asko (zientifikoak eta literarioak) argitaratu ebazan hainbat argitalpenetan.\nEuskaltzaindiak eta Santurtziko Udalak Andolin Eguzkitza idazle, hizkuntzalari eta euskaltzain zanaren lanak digitalizetako eta katalogetako hitzarmena sinatu dabe. Euskaltzaindiaren ordezkari legez Andres Urrutia izan zan sinatze-ekitaldian eta Santurtziko Udalaren ordezkaria Javier Cruz alkatea izan zan.\nAkordio horren arabera, Euskaltzaindiak Eguzkitzak itxitako bilduma zabala eta idatzi propioak euskarri digitalera pasau eta katalogetako ardurea hartuko dau. Horretarako, Akademiak beste hitzarmen bat sinatu dau Andolin Eguzkitzaren familiagaz, eurak baitira egile-eskubideen jaubeak.\nHitzarmenean jasotako akordioen jarraipena egiteko, Euskaltzaindiak batzorde edo komisino berezia osotuko dau. Santurtziko Udaleko Hizkuntza Normalkuntza eta Itzulpen saileko buruak eta Euskaltzaindiako kudeatzaile batek osotuko dabe batzorde hori. Sei hilebete eskas eukiko dabez 2.500-3.000 liburu (literatur lanak dira gehienak baina badagoz hizkuntzalaritzearen eta filosofiaren ganekoak be) eta oro har hizkuntzalaritzearen ganeko 1.500 artikulu inguru aztertzeko eta sailkatzeko. Lanok euskeraz, gaztelaniaz, ingelesez eta alemaneraz dagoz.\nEguzkitzaren obrea eta artxiboa jentearentzat eta ikertzaileentzat eskuragai jartea da Euskaltzaindiaren helburua, Urrutiak zehaztu eban legez. Halanda be, oraindino ez dago zehaztuta non jarriko daben katalogazinoa.\nEuskal Gaien Ikerketa Zentroa Eguzkitzaren izenean\nSanturtzin Euskal Gaien Ikerketa Zentroa egiteko proiektuaren barri be emon eban Javier Cruz Alkateak. Pasa dan astean zabaldu eben euskaltzain santurtziarraren izena daroan parkea. Bertan, Andolinen bustoa jarri dabe eta aurrerantzean beraren izena eroango dauen zentroa zabaltzea da udalaren helburua.\nJavier Cruz, Andres Urrutia eta Edurne Eguzkitza


MAJORI KIROLDEGIA BIRMOLDATZEKO LEHENENGO FASEAREN LANA HASI DA - ORDIZIAKO UDALA\nUdalburuak gogora ekarri du beste behin azken bi urteotan emandako prozesua kirol-azpiegiturak berritzen eta berrantolatzen hasteko. '2016an kronograma bat landu genuen Majoriko kudeatzailearekin batera, oro har epeak ezartzeko eta herritarren parte-hartzea zehazteko. Lehenengo bilerak kiroldegian lan egiten duten pertsonekin egin genituen, 2016ko urrian'; gogorarazi du alkateak. Hurrengo hilabetean herritar guztiei zabaldu zitzaien parte hartzeko aukera; horretarako, online inkesta bat egin zen, eta elkarrizketa-txanda bat egin zen erabiltzaileekin, abonatuekin eta kirol-klubekin.\nProzesuaren hurrengo urratsa kirol-azpiegituren mahaia eratzea izan zen, azaroan. Uadl arduradunentzat, ‘Mahaiak egin dituen ekarpenak proiektuaren bizkarrezurra dira eta hor dago proiektuaren arrakasta. Mahaia hainbat lagunek osatu dute, politikaren arlokoek, kiroldegiaren erabiltzaileek, Kirol Kontseiluko ordezkariek (klubak eta kirolariak) eta udal teknikariek. Jasotako ekarpen guztiak proiektua aberasteko balio izan dute.\nEta honek dakar kiroldegiko gune lehorraren berrantolaketa eta berrikuntza. Sarbide eta barruko ibiltarteen estruktura definitzen da, etorkizunean gune hezeen berritzea ere egingo dela kontutan hartuz, kiroldegiko berrikuntza osoa burutzeko. ‘Eta honaino iritsi gara denon ekarpen, lanaren eta adostasunarekin. Herritarrena eta ordezkari politikoena, azpimarratu eta eskertu nahi dudana’, azpimarratu dute udal arduradunek.\nEra berean, Mahai honetan zehaztu zen anexoko eta Altamirako zelaietako belarren aldaketa. Lehenengo anexokoa, egoera okerragoan zegoelako, eta Altamirakoa gero. Hala, anexokoa egin da aurten eta Udalaren asmoa da hurrengo udan Altamirako atletismoko pista eta belarra berritzea.\nPremiak eta jardunak\nMajoriko kirol-instalazioak hiru solairu eta hobekuntzak behar ditu ‘azken zortzi urteotan ez baita garrantzizko obrarik egin dituen beharrak asetzeko ’. Hala, kirol-eskaintza zabalduko duten espazio berriak egokitu behar dira nahitaez. Adibidez, gimnasioa, aldagelak eta areto berriak. Hainbat jarduera fisiko eta kirol-jardueratarako aretoak falta dira. Espazioen banaketak ez du aukerarik ematen gehien eskatzen diren jarduerei behar bezala erantzuteko. Horien artean, spinninga, aerobika, judoa, pilates, zunbat, etab. Barrualdeko ibiltarteak eta komunikazio bertikala ez da egokia. Eta ez dago mugikortasun urria duten pertsonei zerbitzua emango dien igogailurik.\nInstalazioek aurre egin beharko dieten premiak eta erronkak aztertuta, egungo eraikina hobetzeko eta antolamendu funtzionala ordenatzeko eta eraikinari atxikitako pabiloia egokitzeko egingo da obra. Burutuko diren esku-hartzeen artean, honako hauekazpimarra daitezke:\n- Taberna-eremua lekuz aldatuko da, Majori eta kuboko eraikinen artean orain aire librean dagoen espaziora. Kokapen berritik bi joko-pistak ikusi ahal izango dira. Halaber, eremu horretan itxarote-eremu bat egokituko da.\n- Ibiltarteak, sarbideetako kontrola eta irisgarritasuna kubo aldean igogailua jarrita hobetuko dira.\n- Kuboko eraikinaren konfigurazioa eta erabileren banaketa egingo da. Egungo eskaintza zabaldu nahi da, bai kirol-jarduerei dagokienez, baita jardun horietarako azalerari dagokionez ere. Hala, kirol anitzetarako kantxa egingo da eta gimnasioa, aldagelak eta erabilera anitzeko areto berriak egingo dira jarduera eta klase gehiago antolatzeko, oraingoetan baino eremu egokiagoetan.


LABeko sei kide atxilotu dituzte Iruñean, zenbait protesta aitzakiatzat hartuta | Ekonomia | Naiz\n2021 API. 20 - 09:17h\nAzken eguneraketa: 2021 API. 20 - 18:55h\nLABeko sei kide atxilotu dituzte Iruñean, zenbait protesta aitzakiatzat hartuta\nPolizia espainolak LAB sindikatuko sei kide atxilotu ditu Iruñean, martxoaren 8a eta Nafarroako garbiketa sektorearen arloko protesta sindikalak aitzakiatzat hartuta.\nLABeko Nafarroako bozeramailea, Imanol Karrera, Poliziarekin aurrez aurre, atxiloketak salatzeko elkarretaratzean. (Iñigo URIZ/FOKU)\nLABeko seis kide atxilotu ditu Polizia espainolak Iruñean, tartean Izaskun Juarez Iruñerria-Pirinioak zonaldeko arduraduna eta Imanol Salinas Zerbitzu Pribatuetako Federazioko kidea, sindikatutik adierazi dutenez.\nOfizialki ez da atxiloketen inguruko inolako informaziorik eman eta leporatzen zaizkien kargu konkretuen inguruko berririk ere ez dago.\nAtxilotuetako bat bart geratu zen aske eta gainerako bostek Poliziaren esku jarraitzen dute epailearen aurrera eramaten dituzten arte. LABeko iturriek NAIZi adierazi diotenez, bihar goizean espero dute hori gertatzea.\nSarekadaren berri jaso bezain pronto, General Chinchilla kaleko komisariaren inguruan dozenaka lagun bildu dira gertatutakoa salatzeko eta elkarretaratzean parte hartzen ari zirenak identifikatu egin ditu Poliziak.\nLa Policía española está identificando a personas que participan en la concentración que se lleva a cabo para denunciar las detenciones de integrantes de @LABsindikatua. pic.twitter.com/vUqc4LCEKa\n— Ruben Pascual (@GARA_rpascual) April 20, 2021\nKomunikabideei eginiko adierazpenetan LABeko Nafarroako bozeramaile Imanol Karrerak jakitera eman duenez, protesta sindikalen harira egin dute sarekada, eta horietako bat Martxoaren 8an izan zen. Egun horretan, Nafarroako Enpresarien Konfederazioaren (CEN) egoitzaren aurrean egin zituen protesta sindikatuko kideek. Garbiketa sektorean eginiko aldarrikapenak hartu omen dituzte aitzakitzat, orokorrean.\nApirilaren 9an, LABeko kideek N-121 errepidea moztu zuten ISN enpresako kamioi baten gainera igota, patronalak sektore honen hitzarmena blokeatu zuela gaitzesteko. Batzuetan zein besteetan, beraz, emakumezkoek lan esparruan jasaten dituzten egoerak salagai ziren.\nEsne saltzailea eta Polizia\nJazotakoa azaltzeko, esaera bat ekarri du gogora Imanol Karrerak: «Goizean goiz esne saltzaileak esnatzen ez bazaitu eta Poliziak esnatzen bazaitu, demokrazia batean ez gauden seinalea da».\nIldo horretan eta abokatuen esanetan oraindik egon daitezkeen atxiloketen harira, Gobernu espainolaren Nafarroako ordezkaritzari eskatu dio pertsona horiek ez ditzala atzeman eta erabili ditzala «demokrazian erabiltzen diren prozedurak», alegia, dagokien pertsonei jakinarazpen bat igortzea epaitegietara motu proprio joan daitezen.\nEra berean, langileen eskubideak urratzen dituztenengana joan beharrean, hori salatzen duten sindikalistak jazartzea gaitzetsi du LABek.\nBestalde, Maiatzaren Lehenaren atarian, Imanol Karrerak nabarmendu du Greenpeace bezalako eragileek sarekada hau egiteko aitzakiatzat erabili direnen moduko ekimenak egiten dituztela eta ezer ez dela gertatzen, baina halakoak sindikalismotik eta «langileak ahalduntzetik» egiten direnean atxiloketak daudela.\nAipatzekoa da adierazpenak egin bezain pronto, Polizia espainolak Imanol Karrera bera ere identifikatu duela eta honek zenbait agenteri derrigorrezko identifikazio zenbakia ez eramatea leporatu dienean, «errespetu faltagatik» ere zigortzeko mehatxua egin diote.\n.@LABsindikatua-ko Nafarroako bozeramaile @ImanolKarrera ere identifikatzen ari dira orain. Agenteetako batzuk ere identifikatu gabe doazela erantzun die. pic.twitter.com/NqtgvDnheM\nELA sindikatuak bere elkartasuna helarazi du eta atxilotuak aske uzteko exijitu du.\nELAk @LABnafarroa.ko atxilotutako kideen askatasuna exijitzen du, eta bere elkartasuna adierazi nahi die\nELA exige que sean puestas en libertad las personas detenidas de @LABnafarroa\n— ELA Nafarroa (@ELANafarroa) April 20, 2021\nESK-k ere gaitzetsi du Poliziaren operazioa eta babesa adierazi die atxilotuei. Sindikalgintza ez dela delitua nabarmendu du eta horrelako jokabideek emakumeen borrokei «zilegitasuna kentzea» besterik ez dutela bilatzen erantsi du.\nESK sindikatuak irmoki salatu nahi ditu gaur Nafarroan izandako atxiloketak. Sindikalgintza kriminalizatzeaz gain halako jokabideak emakumeon borrokei zilegitasuna kentzea baino ez dute bilatzen\n▶ https://t.co/7LrUEMiq6N#GarbikuntzaBORROKAN @LABsindikatua pic.twitter.com/xiYegfz73Y\n— ESK Sindikatua (@ESKsindikatua) April 20, 2021\nEH Bilduk Kongresuan galdetu du\nEH Bilduren Bel Pozueta diputatuak atxiloketa hauei buruzko galdera egin dio Gobernu espainolari Kongresuan. Honez gain, gertatutakoa «ulertezina» dela nabarmendu du eta lan eskubideen alde egiten duen borroka sindikalaren kriminalizazioa dela salatu du.\nPozuetak atxilotuei zer leporatzen zaie jakin nahi du. Honekin batera, leporatzen dieten hori Iruñean izan diren atxiloketak justifikatzeko adina den galdetu dio Gobernuari. Zentzu honetan, atxiloketak burutu gabe LABeko kide hauei zergatik ez zaie deklaratzera deitu galdegin du. Iruñean izandako Poliziaren operazioaren arduraduna nor den eta zein irizpide erabili diren ere Pozuetak egindako galderen artean daude\n«Atxiloketa hauek protesta sindikala kriminalizatzen dutela uste duzu?», itaundu dio Gobernu espainolari Pozuetak.\nSortuk ere atxiloketak salatu ditu. «Onartezina da emakume langileen defentsan aritzeagatik inor kriminalizatzea. Onartezina da jarduera sindikala modu honetan jazartzea eta mehatxatzea. Azken batean, agerian gelditzen da Espainiako Estatua ez dela demokratikoa, propaganda eta sindikalistak beldurtzea lehenesten baitu, sakoneko arazoaren –garbiketa sektoreko emakume-langileen egoera prekarioa– konponbidea lehenetsi beharrean. Estatuak darabilen neurri-bitasuna ere irmo salatzen dugu, protestan aritu ziren langileak atxilo eraman dituzten bitartean, langileen osasun- zein lan eskubideak sistematikoki urratzen dituztenekin ez baitu horrelakorik egiten», adierazi du Sortuk.\nLAB: «Injustizia bat da, langileak atxilotu dituzte beraien eskubideak defendatzeagatik»\nEn libertad con cargos las detenidas en Nafarroa por protestas sindicales de LAB


Urtarrilaren 16an Laboratorium museoko piezen eta Bergarako arte-lanen errestaurazioari buruzko hitzaldia | Bergarako Udala\nUrtarrilaren 16an Laboratorium museoko piezen eta Bergarako arte-lanen errestaurazioari buruzko hitzaldia\nBergarako Udala-k Al, 2021-01-11 12:13-n bidalia\nAzken urteotan, Bergarako Laboratorium museoak bere bilduma era egokian mantentzeko zenbait esku-hartze egin ditu. Lan horiek, herritar gehienentzat ezezagunak dira, baina guztiz beharrezkoak. Horregatik, lan horiek ezagutarazteko, hitzaldi bat antolatu du.\nAida Payak eta Maite Fernandezek Artez restauración/zaharberritzea enpresako kideek hitzaldia emango dute larunbatean, hilaren 16an, Laboratoriumen. 11:00etan hasiko da euskaraz eta gaztelaniaz eskainiko den hitzaldia. Izen-ematea doakoa da eta Museoan bertan edota 943 769 003 telefonoan egin daiteke. 20 pertsonek parte hartu ahal izango dute.\nJorratuko diren gaien artean, museoko zientzia bildumako piezetan egindako zaharberritze lanak aurkeztuko dituzte eta esku-hartze horien nondik-norakoak azalduko dituzte. Horretaz gain, zaharberritzailearen lana, Ondarearentzat zein museoarentzat duten esanahia eta garrantziaz hitz egingo dute.\nArtez restauración/zaharberritzea enpresak Bergaran, Gipuzkoan, du egoitza. Arte Ederretan lizentziatuak eta zaharberritzean espezializatuak dauden bi kidek osatzen dute: Aida Payá Montesinos eta Maite Fernández Azcona. Beren ibilbidean zehar partikularentzat zein erakundeentzat lan egin dute, besteak beste: Gipuzkoako Foru Aldundia, Gipuzkoako hainbat udal, elizbarrutiak, Gordailu, San Telmo museoa, Laboratorium museoa, eta abar.


padurak – Haritzalde Naturzaleen Elkartea\nGure ibaiaren sekretuak ezagutzeko bisitaldi gidatuak Jarduera San Telmo Museoan ikusgai dagoen “Ura, ibaiak eta herriak” erakusketaren inguruan hainbat elkartek eta erakundek antolatzen ari garen herritar agendaren baitan kokatzen da. Bisitaldi gidatuak Haritzalde Naturzaleen Elkarteak burutuko ditu ARRAUNING.COM enpresarekin elkarlanean. Horietan Urumea barrutik zein kanpotik pixka bat hobeto ezagutzeko aukera izango dugu. Uretatik arraun egiten\nIgande goizean, martxoaren 23an, Loiolako Erribera auzoan zuhaitz landaketa herrikoia burutu dugu. Egulraldiaren beldur ginen, baina hura ere lagundu nahi izan digu eta, azalpenak eman ditugunean euri jasa ederra bota duen arren, landaketa egin dugun bitartean argiune handia zabaldu da, eguzkia ere irten delarik. Dozenaka auzokide etorri zaizkigu Haritzaldekooi laguntzera. Azkenean 100 zuhaitz landatu ditugu:


Euskara aitatasun eredu berrietan - ERA\nEuskara aitatasun eredu berrietan\nInoiz pentsatu al dugu euskararen transmisioa zaintzarekin lotuta dagoela? Edo narratiba horren baitan, non euskara zaintzarekin lotzen den, gizarteak emakumea gizona baino interpelatuago sentiarazi duela?\nEz dugu pentsatuko emakumea izanen dela betikoz euskararen ama zaindaria, baina oraindik ere euskara seme-alabei transmititzearen ardura batez ere berari uzten zaio. Gurasoek euskara ez dakitenean ere, euskarari buruzko kontuak amari egozten zaizkio gehienetan. Eskolarekin erabat lotuta datozelako, akaso?\nEz da kasualitatea, baizik eta bizi garen gizartearen isla, non generoak pisu nabarmena duen eta sexuen arteko rol-banaketa haurtzarotik bertatik bideratua den, non hautuak argi eta garbi modelatuak diren.\nHurrengo zerrendan datu “kurioso” batzuk bildu dira, desberdintasunak edo desberdinkeriak agerian utziz:\nModu esplizituan haurrei ez omen zaie esaten euskara emakumeen ardura denik, baina errealitateak honakoa erakusten die: Haurrek euskara ikasteko bide nagusiak etxea edota eskola izanik:\nGurasoetako bakarra denean euskalduna, euskararen transmisioa handiagoa da bikoteko kide euskalduna ama denean.\nGurasoek ez dakitenean, aldiz, eskolaren bidez ikasten dute eta hor, irakasleen artean emakumeak dira nagusi.\nEuskararen ezagutza exijitzen den lan-esparruen feminizazioa (irakaskuntza, osasun sistema, administrazio publikoak, hirugarren sektorea…). Horietako asko eta asko zaintzekin lotuak, berriz ere…\nEuskararen kale-neurketan behaketa zuzena erabiltzen da, alegia, kaleko jendeak zein hizkuntzatan hitz egiten duen behatzen da, beraiei ezer galdetu gabe. Bada, azken neurketek joera bat baieztatu dute: emakumeek gizonezkoek baino gehiago hitz egiten dute euskaraz.\n2018ko Euskaraldiko parte-hartzaileen erdia baino gehiago emakumeak izan ziren.\nEuskaltegietan emakumeak dira nagusi.\nMintzakide egitasmoan emakumeak dira nagusi.\nHainbat ikerketatan nabarmendu da neska gazteek euskararekiko atxikimendu-maila altuago azaltzen dutela.\nERAren sare sozialetako jarraitzaileen artean emakumeak nagusi dira.\nHaurrek, beraz, modu inplizituan jasotzen dute emakumeak direla euskara geroratzearen arduradun. Eta, aldi berean, genero sistemaren arauak barneratzen dituzte: zaintza emakumeen ardura da.\nKontua da rol-banaketa oso zabala dela eta txiki-txikitatik hasten dela. Neskei eta mutilei ez zaie gauza bera adierazten.\nEta garrantzitsua da genero rolen eragina. Gurera etorrita, esaterako, oso adibide argigarria da aisialdia aukeratzeko orduan ematen den bereizketa, hizkuntzaren erabileran inpaktu zuzena duena. Neskak kultur arloko aisialdiarekin lotzen ditugu (margoketa, musika, dantza, antzerkia…). Jarduera bera arautuagoa den heinean, hizkuntza ere hala egon ohi da, eta horrek bermatzen du aisialdi euskaldunagoa izatea. Mutilak, aldiz, kirolarekin lotzen ditugu, eta hor ez dago hizkuntzarekiko ia araurik. Oso ikuspegi estereotipatua daukagu, eta gaztetxoen gustuak ere modelatu egiten ditugu; ez da hautu askea.\nNolanahi ere, maskulinitate eredu berrien baitan aitatasun eredu berriak ere aurrera egiten ari dira eta gero eta kontzientzia handiagoz ikusten da gurasoen praktikak haurrendako eredu direla. Beraz, familia tradizional heterosexualetan oraindik ere rol banaketa garbia izaten jarraitzen badu ere, hura gainditzearen beharra identifikatu eta jadanik aitortzen da euskararen transmisioaren eta amaren artean urte luzez egindako lotura ez dela naturala, baizik eta gizarte antolaketaren ondorio.


cancer | Jon Gomez Garai\nHasiera > cancer\nElkartasun kontzertu historikoa Gernikan!\nMusika talde bat sortzen duzunean, nekez imajinatuko duzu zenbat emozio sortuko dizkizun agertokira igotzeak. Gure kasuan, erromeria izanda, inork ez liguke esango orain 12 urte Oxabik hainbeste emango zigunik, musikalki eta are gutxiago pertsonalki. Irribarre ezin handiagoz esan deza\ncancer, elkartasuna, Gernika, iritzia, kontzertuak, minbizia, musika, Oxabi, zuzenekoak\nElkartasun kontzertua Gernikan!\nGaur, maiatzak 2, prentsaurrekoan aurkeztu dugu minbizia duten haurren alde eta «Gu be zuek gara» lemapean La Cuadri del Hospi elkartearekin batera maiatzaren 20rako OXABI erromeriakook ere antolatu dugun jai eta kontzertu solidarioa! Iazko jaia zoragarria izan zela ikusita, aurten ko\ncancer, elkartasuna, Gernika, minbizia, musika, Oxabi, prentsaurrekoa, zuzenekoak\nOxabi La Cuadri del Hospi-rekin\nMaiatzaren 21ean, igandez, La Cuadri del Hospik Gernikan antolatutako jaialdi solidarioan ere egongo gara gure kamiseta horia jantzita! Hementxe Fito, Gatibu eta Gernika zein Busturialdeko hainbat erreferenterekin batera grabatu genuen bideoklipa:\ncancer, elkartasuna, Gernika, La Cuadri del Hospi, musika, Oxabi


Genero eredu inposatuen aurrean kritikotasun eta alternatibak – FEMINISTALDIA 2021\nGenero eredu inposatuen aurrean kritikotasun eta alternatibak\nFeministaldia 2016/12/13 Uncategorized\n2004an sortua, Candela elkarteak esperientzia handia du Catalunyako ikasgeletan LGTBI-fobia landu eta aniztasuna kudeatzen. Horretaz jardun du Miriam Alemanek Estategia feministak Hezkuntzan II zikloaren barruan «Armairua… berokiak gordetzeko! LGTBIfobiaren prebentzioa nerabezaroan» formakuntza saioan.\nSexu identitatea definitzen hasi da Aleman 50 bat lagunek bete duten Tabakalerako aretoan. Metodologia parte-hartzaileaz baliatuta, inguratutakoen artean birpentsatu dituzte sexu, genero, genero adierazpen eta aukera sexual bezalako kontzeptuak. Sarri, hau bera izaten baita arazoa, ez izendatzea, nola izendatu ez jakitea, gaizki izendatzea…\nHain zuzen ere, kontzeptu horien definizioetatik, jendarteak inposatzen dituen genero eraikuntzak kritikoki irakurri eta nerabezaroan duten indarraz aritu dira; bai estereotipoez, bai maitasun erromantikoaz eta baita sexu hezkuntzaz ere.\nAlemanek adoleszentziaren aldeko aldarria egin du, hain zuzen ere, sarri heldu zein hezitzaileen ikuspuntutik nerabeak ez ulertzeko eta ez ulertu nahi izateko joera azpimarratuz.\nHonen aurrean, batetik norberak bere nerabezaroa oroitzeko ariketak egitea proposatu du, izan ere, honek berak enpatia handitzen duelako eta ikasleen ikuspuntua konpartitzeko gaitasuna erraztu dezakeelako. Eta bestetik, gogorarazi du nerabeen inguruan aurreiritzi asko izan ohi ditugula, esaterako «gazteak oso matxistak/homofoboak/arrazistak dira!» bezalako ideiekin. Honen aurrean gogorarazi du gazteak ez direla jendartearen balioen isla bat besterik eta beraz fokoa beste leku batean dagoela.\nBullyna, ehuneko altu batean LGTBI-fobikoa\nAzaldu du herrialde desberdinetako datuak erakutsiz, eskoletan ematen den bullynaren ehuneko altu bat (%60 inguru) izan ohi dela LGTBI-fobikoa. Honen aurrean erraminta desberdinak eman ditu ikasgelan lan egiteko, eta azkenik honen aurrean Candelatik sortu duten Oasis egitasmoa azaldu du. Oasis proiektua gazte eta nerabeentzako LGTBI udalekuak dira, eta eredu paregabea izan da, egoerak aldatu eta alternatiba batekin amaitzeko.\nPrevious Bada estrategia feministarik Hezkuntzan\nNext #Ab15Dic Estatugintza Feminista + Kancaneo Teatro


Karl Bryullov - Wikipedia, entziklopedia askea.\nSan Petersburgo, 1799ko abenduaren 12a (juliotar egutegia)\nManziana, 1852ko ekainaren 23a (52 urte)\nArteen Akademia Inperiala 1821)\nmargolaria, arkitektoa eta artista grafikoa\nThe Last Day of Pompeii (en)\nKarl Pavlovitx Bryullov (errusieraz: Карл Па́влович Брюлло́в; San Petersburgo, 1799ko abenduaren 23aGreg./abenduaren 12aJul. - Manziana, 1852ko ekainaren 23aGreg./ekainaren 11Jul.) jatorrizko izena Charles Bruleau, errusiar margolaria izan zen. Funtsezko figura izan zen errusiar neoklasizismotik erromantizismorako trantsizioan.\nErrusian jaio zen, jatorri higanoteko familia batean. Italiak gaztetatik erakarrita, Erromara joan zen eta bertan erretratuak eta genero eszenak margotu zituen, nahiz eta ospea lortu zuen margolaritza historikoekin.\nBere margolanik ezagunena Ponpeiako azken eguna (1830-33) izan zen. Puxkinek eta Gogolek Rubens eta Van Dycken lanekin alderatu zuten. Arrakasta honen ondoren, Errusiara itzuli zen, aristokratetan lagunak egin zituen eta Arteen Akademia Inperialean sartu zen.\nErretratuetan sinpletasun neoklasikoa eta joera erromantikoa uztartu zituen. Osasunak okerrera egin ondoren, Italiara joan zen, eta bertan bizi izan zen bere bizitzako azken hiru urteetan.\nGoiz italiarra, 1823, Kunsthalle Kiel\nEguerdi italiarra, 1827, Errusiar Museoa\nNeska mahatsa hartzen Napoli inguruan, 1827, Errusiar Museoa\nNeska baten ametsa egunsentia baino lehen, 1830-1833, Puxkin Museoa\nPaciniren alabak, Giovannina eta Amazilia, 1832, Tretiakov Galeria\nPompeiako azken eguna, 1833, Errusiar Museoa\nSofia Andreevna Bobrinskaja (Xuvalova)ren erretratua, 1849.\nMultimedia: Karl Bryullov\nOrriaren azken aldaketa: 23 ekaina 2021, 07:43.


Izen-deiturak aldatzea | Consumer\nAldaketa bakarra onartuko da, baldin eta frogatzen bada pertsona izen berriarekin ezagutzen dela edo deiturak familiarenak direla.\nEdozein pertsonak alda dezake bere izena, abizenak edo azken horien ordena. Eskaera dagokion Erregistro Zibilean edo Erregistroen eta Notariotzaren Zuzendaritza Nagusian tramitatzen da, Justizia Ministerioaren mende, eta 730 eskaera erregistratu zituen iaz. Aldaketa egin ahal izateko, beharrezkoa da interesdunak justifikatzea izen horrekin ezagutzen duela, abizen berriak eskatzen dituenaren familiakoak direla, edo aita eta ama ados daudela ondorengo ahaideen lehen deitura bera izatearekin. Hala ere, komeni da gogoratzea legeak behin bakarrik ematen duela izena aldatzeko aukera; beraz, komeni da erabakia behar bezala pentsatzea, batez ere erakundeei begira, hala nola udalei edo erregistroei begira. Kasu berezietan, hala nola adoptatutako seme-alabetan, guraso berrien izenekin inskribatzeko baimena ematen da, eta datorren udarako Sexu Identitatearen Legea onartzea espero da. Lege horrek transexualei benetan identifikatzen dituzten izenekin inskribatzeko aukera emango die, nahiz eta sexua aldatzeko ebakuntza kirurgikorik egin ez.\nabizenak aldaketa erregistro zibil nombre-eu orden-eu


Miguel Mendiondo eta Rocio Basterra irakasleak laburmetraiaren grabazioan (argazkia BahiaBlanca EE)\nllusio eta gogoz ia edozer lortu daitekeela ederki dakite Bahia Blancako Union Vasca Euskal Etxeko euskara eta antzerki ikasleek. Azken hilabeteotan 'abentura 'zinematografiko' batean murgilduta ibili dira, Rocio Basterra eta Miguel Mendiondo irakasleen gidaritzapean. Euskara eta antzerkia, antzerkia eta euskara: biak bildu dituzte euskara klaseetarako HABEko ikas materialaren gaiak azaltzen dituen laburmetraia eginez. Rocio Basterrak kontatu digu esperientzia. Estreinua, datozen egunetan sarean eta webgune honetan bertan.\nRocio Basterra euskal argentinarra 2005az geroztik da Bahia Blancako euskara irakaslea. Miguel Mendiondo, bertako euskal etxeko antzerki taldeko irakaslearekin batera, euskara ikasleei hizkuntza lantzen lagunduko dien laburmetraia sustatu du. 'Euskal Etxean Bai Horixe bideoak genituen, baina zahar xamarrak gelditu zitzaizkigun eta guk geuk material berria egin genezakeela pentsatu genuen', azaltzen du Basterrak Lazkaoko Maizpide barnetegitik, euskara hobetzen ari baita bertan egunotan. 'Miguelek eta biok euskara eta antzerkia bilduko zituen ekimen bat egin nahi genuen eta laburmetraiarekin bi alde hauek batzea lortu dugu', dio Rociok.\n[Laburmetraiaren grabazioa elkarteko frontoian. Aktoreak Arnaud, Marcelo eta Rocio. Eskubian kamera eta bat-batean asmatutako tripodea (argazkiak Bahia Blanca EE)]\nLaburmetraiak HABEren euskara ikasteko materialak jasotzen dituen ikasgaiak lantzen ditu. Gidoia ikasleek egin dute, Basterra eta Mendiondoren gidaritzapean. Entseiu eta froga askoren ostean, azken grabazioa egiteko bakoitzak bere ahalegin berezia jarri zuen: 'Malenak kamera ekarri zuen, Miguelek argia, Juanek idazkaritza lortu zuen eta horrela, denon artean eta aurrekontu apalarekin, gure lehen bideoa egin genuen!', azaltzen du Basterrak.\n[Goiko irudian, ezkerretik eskubira Arnaud, Marce, Miguel eta Male bideoari soinua jartzen (argazkiak BahíaBlancaEE)]\nLaburmetraiaren soinubanda ere beraiek grabatu dute. 'Musika jartzeko ikasle ohi bat gonbidatu genuen eta berak kitarra eta armonikarekin abestu zuen', azaltzen du umoretsu Rociok. 'Gogoarekin eta ilusioarekin edozer egin daiteke!'. Oro har, laburmetraian parte hartu dutenak Magui Cantamutto, Marcelo Zudaire, Malena Manterola eta Arnaud Elgoyhen xiberotarra izan dira, Rocio Basterra eta Miguel Mendiondoren ikasleak. Euren ideia bikaina agian beste euskal etxeentzako inspirazio iturria izango da. Edizio prozesua bukatu bezain pronto, sarean eta EuskalKultura.com-ek aurkeztuko dute bideoa, Diaspora eta Euskal Herriko euskara ikasle guztien esku.\nGiro ederra Euskararen Egunean\nBahia Blancako Euskal Etxeak azken hilabeteotan egin duen beste ekimen bat Euskararen Egunaren ospakizuna izan da. Elkarteko lagun asko bildu zituen jaiak eta bertaratu zirenek pintxoak, garagardoa eta Julitxu izeneko jaki tipikoa dastatu ahal izan zituzten. Union Vascako arlo guztiek hartu zuten parte jaiean: koruak, dantza taldeak, pilotakoek, kulturako kideek, zuzendaritzak eta, nola ez, euskara taldeak. Hala, jaia antolatu zen 'aretoa txiki gelditu zen hainbeste jenderekin', elkarteko iturriek azaldu dutenez.\n[Goiko irudian elkarteko kide batzuk Euskararen Egunean]\nBisitari gehien izan zituen standa Txikiena izan zen. Bertan euskara ikasleek eginiko marrazkiak eskaini ziren ikusgai. Karaokeak ere jende dexente bildu zuen: talde guztietako ikasleak, elkarteko bazkideak eta euren senitartekoak, denak ausartu ziren abesti ezagun bati letra aldatzen, halaxe egin baitzuten karaokean.\n[Goiko irudian elkarteko kide batzuk Euskararen Egunaren jaian, Rocio Basterra (eskuinean lehena) alboan]\nBahía Blanca EE, Kolektibitateen Azokako stand onena\nArgentinan Euskarazeko ikasle-irakasleak Lazkaoko Maizpiden\nUnión Vascak 58. urteurrena ospatu zuen (gazt.)


Industria-prezioak %0,2 igo ziren 2006ko azaroan\nHomeGaiakIndustria-prezioen indizea (IPRI)Prentsa Oharrak Industria-prezioak %0,2...\nINDUSTRI PREZIOEN INDIZEA (IPRI), 2006ko AZAROA\nIndustria-prezioen urte arteko igoera (2006ko azaroa, 2005ekoarekin alderatuta) %4,9koa izan zen\nEUSTATek landutako datuen arabera, 2006ko azaroan Euskal AEko industria-prezioak %0,2 igo ziren. Datu horien arabera, azaroko urte arteko tasa (azken hamabi hilabetean industria-prezioek izandako aldakuntza laburbiltzen duena) %4,9 hazi zen. 2005eko abenduaren aldean, 2006ko lehen hamaika hilabeteetan, industria-prezioak %4,8 hazi dira.\nEuskal AEko industria-prezioen indizearen bilakaera, ehunekotan\n(*) 2006ko azarorainoko urte arteko hazkundea\nSektorekako azterketa xeheagoak agerian uzten du 2006ko azaroan, energia elektrikoa, gasa eta ura (%1,2), metalgintza eta metalezko gaiak (%0,5), kimika-industria (%0,5) eta ez-metalezko industria (%0,5) adarrek igo zituztela gehien prezioak, aurreko hilaren aldean. Bestalde, prezioetan jaitsierak izan zituzten sektoreak honakoak izan ziren: petrolioa fintzea (%-0,8), ehungintza eta jantzigintza (%-0,8), metalezko eta ez-metalezko meak (%-0,6), kautxua eta plastikoa (%-0,1), zurgintza (%-0,1) eta bestelako manufakturak (% -0,1).\nUrte arteko aldian, hots, 2005eko azaroaren aldean 2006ko azaroan, prezio-hazkunderik handienak honako adar hauek izan dituzte: energia elektrikoa, gasa eta ura (%17,0), metalgintza eta metalezko gaiak (%11,1), ehungintza eta jantzigintza (%8,3), kimika-industria (%4,1), kautxua eta plastikoa (%3,8) eta papera, edizioa eta arte grafikoak (%3,8). Aitzitik, sektore hauetan prezioak jaitsi egin dira edo ez dira horrenbeste hazi: petrolioa fintzea (%-3,8), garraio-materiala (%-2,4), material elektrikoa (%0,5), bestelako manufakturak (%0,7), zurgintza (%0,9) eta metalezko eta ez-metalezko meak (%1,4).\nOndasunen helburu ekonomikoaren araberako sailkapenari jarraituz, aurreko hilaren aldean, azaroan sektore-talde handietako prezioen bilakaerak desberdinak izan ziren: bitarteko ondasunen (%0,4) prezioak eta ekipo-ondasunenak (%0,2) igo egin ziren, eta kontsumo-ondasunenak, berriz, mantendu (%0,0). Izan ere, kontsumo-ondasun iraunkorren eta kontsumo-ondasun ez-iraunkorren prezioak bere horretan mantendu ziren azaroan. Bestalde, energiaren prezioa %0,2 jaitsi zen.\nOndasun-talde horietako prezioen bilakaerek ere alde handiak izan zituzten urte arteko aldian, guztiek urte arteko hazkunde positiboak lortu zituzten arren: Bitarteko ondasunen prezioak %8,2 igo ziren, ekipo-ondasunenak %1,5 eta kontsumo-ondasunenak %2,7. Azken horien barruan, kontsumo-ondasun ez-iraunkorren prezioak %4,0 igo ziren, eta kontsumo-ondasun iraunkorrenak %0,3. Energiaren prezioak %2,3 igo ziren urte arteko aldian.